Σοφία Σακοράφα - ERT Open\nΤρίτη, 12/05/2020 - 20:00\nΤο σχολικό μάθημα δεν είναι ούτε ακαδημαϊκή διάλεξη, ούτε επιστημονική ανακοίνωση. Είναι μία δυναμική παιδαγωγική διαδικασία που συντελείται με την αλληλεπίδραση και συνεργασία του εκπαιδευτικού με το μαθητή και αφορά στον κάθε μαθητή χωριστά, αλλά και στο σύνολο της τάξης.\nΕίναι πάνω από όλα μια σχέση εμπιστοσύνης ανάμεσα στον εκπαιδευτικό και τους μαθητές.\nΑυτή τη σχέση εμπιστοσύνης δεν την διασφαλίζει η διάταξη για τη «σύγχρονη εξ αποστάσεως εκπαίδευση».\nΠροκαλεί αλγεινή εντύπωση το γεγονός ότι, ενώ ο χρονικός ορίζοντας εφαρμογής της για το τρέχον σχολικό έτος είναι δέκα πέντε ημέρες το πολύ, η κυβέρνηση έφερε και ψήφισε αυτή τη διάταξη που παρεκκλίνει από την ισχύουσα νομοθεσία, εσπευσμένα και με μεγάλη προχειρότητα, χωρίς διαβούλευση, ως εκπρόθεσμη τροπολογία στο άσχετο νομοσχέδιο για τη βελτίωση της μεταναστευτικής νομοθεσίας.\nΟι όποιες ανάγκες της εξ αποστάσεως εκπαίδευσης μπορούσαν να εξεταστούν ψύχραιμα στο πλαίσιο ενός ουσιαστικού διαλόγου μεταξύ των εκπαιδευτικών , των μαθητών και των γονιών τους . Έτσι η εξ αποστάσεως εκπαίδευση θα μπορούσε να εκπληρώνει τον απολύτως επικουρικό της ρόλο, σε σχέση με την αναντικατάστατη διαδικασία στην τάξη σε καταστάσεις έκτακτης ανάγκης, σύμφωνα με την εμπειρία του προηγούμενου χρονικού διαστήματος.\nΣήμερα η διάταξη αυτή σε καμία περίπτωση δεν υπηρετεί αυτό το σκοπό.\nΕπί πλέον προδιαγράφει αρνητικές εξελίξεις, καθώς δεν είναι δυνατό να παρασχεθούν οι εγγυήσεις που θα απαντούν στις σοβαρές και τεκμηριωμένες ενστάσεις που διατυπώνουν , εκπαιδευτικοί, μαθητές και σύλλογοι γονέων και κηδεμόνων . Ούτε να εκτιμηθούν και να ελαχιστοποιηθούν οι κίνδυνοι που περιγράφουν οι νομικές , οι επιστημονικές και οι κοινωνικές εκτιμήσεις της διάταξης που αφορούν στην εκπαιδευτική διαδικασία , στην προστασία της ανηλικότητας, στην προστασία του προσώπου του δασκάλου και του μαθητή , πολλά ζητήματα ασφαλείας, αλλά κυρίως στην ουσία της διαδικασίας της εκπαίδευσης ως σχέσης εμπιστοσύνης.\nΚαλούμε την κυβέρνηση κατ΄ αρχάς να μην εφαρμόσει τη διάταξη αυτή, στο τρέχον σχολικό έτος.\nΝα ξεκινήσει ουσιαστική διαβούλευση για την εξ αποστάσεως εκπαίδευση αντλώντας εμπειρία από το προηγούμενο χρονικό διάστημα.\nΗ κατεπείγουσα και πρόχειρη εφαρμογή της «σύγχρονης εξ αποστάσεως εκπαίδευσης» δεν έχει καμία σχέση με την εξ αποστάσεως εκπαίδευση και εγκυμονεί μεγάλους κινδύνους για τα παιδιά μας .\nΤρίτη, 04/02/2020 - 19:00\nΒ3΄ΝΟΤΙΟΥ ΤΟΜΕΑ ΑΘΗΝΩΝ\nTo πολιτικό και αυτοδιοικητικό σκάνδαλο για το MALL γίνεται πλέον και δικαστικό\nΥπενθυμίζουμε ότι ακόμη δεν έχει κατασκευαστεί το πάρκο των 80 στρεμμάτων. Πρέπει να απαντηθεί αν ο ΟΕΚ , ή η ΚΤΥΠ έχουν μεταβιβάσει την έκταση όπου χτίστηκε το Μall, που μέχρι πρότινος λειτουργούσε χωρίς τίτλους ιδιοκτησίας. Πρέπει να ελεγχθεί αν έχει καταβληθεί σε μετρητά στον ΟΕΚ ή την ΚΤΥΠ, το τίμημα για τα 13.000 τμ γραφείων που έπρεπε να κατασκευάσει η Lamda Development και δεν κατασκευάστηκαν ποτέ . Δεν έχει γίνει γνωστό αν η Lamda Development έχει εξοφλήσει το τίμημα που οφείλει για το «Χωριό Τύπου» στο Δήμο Αμαρουσίου. Δεν υπάρχει ενημέρωση για το αν έχουν εκδοθεί οι απαιτούμενες άδειες λειτουργίας, υγιεινής και πυρασφάλειας για τα εστιατόρια και κινηματογράφους του MALL που μέχρι πρότινος λειτουργούσαν χωρίς άδειες.\nΤο Mall που επιβάρυνε το Μαρούσι με πάνω από 300.000 κυβικά μέτρα τσιμέντου σε πρώην ελεύθερους χώρους και με πάνω από 5.000 περισσότερες διελεύσεις αυτοκινήτων την ημέρα.\nΑπό το 2014, που κατέπεσε η άδεια του με απόφαση του ΣτΕ, μέχρι και σήμερα του MALL είναι ένα παράνομο αυθαίρετο κτίσμα. Η περίπτωση του MALL είναι η μοναδική περίπτωση στην οποία αποδεικνύεται η συνέχεια του Κράτους. Όλες οι Κυβερνήσεις και οι συστημικές πολιτικές δυνάμεις, σε κλίμα πραγματικά εθνικής ενότητας έκαναν τα πάντα για να νομιμοποιηθεί το μεγαλύτερο αυθαίρετο της Ευρώπης. Χωρίς ποτέ να διακοπεί η λειτουργία του , από το 2014 που κατέπεσε η άδειά του. Με καταστήματα χωρίς άδεια λειτουργίας. Χωρίς να βεβαιωθεί κανένα πρόστιμο και χωρίς να υποχρεωθούν να καταβάλουν, έστω, πρόστιμο διατήρησης, οι εταιρείες real estate, κατασκευαστικές και εμπορικές, ο Δήμος Αμαρουσίου και media που περίμεναν υπομονετικά τη «νομιμοποίηση» του MALL.\nΑν όλες οι Κυβερνήσεις και οι συστημικές πολιτικές δυνάμεις έδειχναν την ίδια διαχρονική ευαισθησία, επιμονή και μεθοδικότητα είναι βέβαιο ότι θα είχαν αποτρέψει όλους του\nπλειστηριασμούς και θα είχαν λύσει το πρόβλημα των κόκκινων δανείων .\nΔυστυχώς, οι πολίτες δεν λέγονται Λάτσης.\nΤο ΣτΕ με την υδραργυρική ερμηνεία των πολεοδομικών διατάξεων , από την απόλυτη αυστηρότητα στην απόλυτη «ευελιξία» δίνει και δικαστικό χαρακτήρα στο σκάνδαλο, πέρα από πολιτικό και αυτοδιοικητικό.\nΑς μη χαίρονται, όμως, οι «ενδιαφερόμενοι» .\nΟι αγώνες δεν τελειώνουν εδώ.\nΠέμπτη, 23/05/2019 - 19:00\nΤην Παρασκευή 24 Μαΐου το ΜέΡΑ25 διοργανώνει μεγάλη ανοιχτή πολιτική εκδήλωση στην Πλατεία Κορνάρου στο Ηράκλειο στην Κρήτη στις 19.30 μ.μ. με ομιλητή τον Γραμματέα του ΜέΡΑ25 Γιάνη Βαρουφάκη. Θα προλογίσει η Ευρωβουλευτής του κόμματος και υποψήφια στις ευρωεκλογές Σοφία Σακοράφα.\nΤο ΜέΡΑ25 καλεί τους άνδρες και τις γυναίκες της Κρήτης, όλους τους νέους μας, να δώσουν «βροντερό παρόν» την Παρασκευή το βράδυ στην Πλατεία Κορνάρου στο Ηράκλειο, ως απάντηση στη χρεοδουλοπαροικία που μας επέβαλαν οι «μνημονιακές κυβερνήσεις» και να στηρίξουν αποφασιστικά με την ψήφο τους το ΜέΡΑ25 που απαντά με το μοναδικό ρεαλιστικό πρόγραμμα, ριζικών αλλά εφαρμόσιμων πολιτικών, τόσο για την Ελλάδα όσο και για την Ευρώπη.\nΌλοι στην Πλατεία Κορνάρου στο Ηράκλειο Κρήτης την Παρασκευή 24 Μαΐου στις 7:30 μ.μ. για να στείλουμε το δικό μας μήνυμα αλλά και με την ψήφο μας στην κάλπη την Κυριακή 26 Μαΐου. Το ΜέΡΑ25 επέλεξε την Κρήτη μας, για να ολοκληρώσει την προεκλογική του εκστρατεία, ακριβώς για να στείλει ένα ξεχωριστό και ιδιαίτερο μήνυμα νίκης προς κάθε κατεύθυνση, με την συμμετοχή και την ψήφο της ηρωικής Κρήτης.\n// ΜέΡΑ25 //\nΕρώτηση κατατέθηκε από την Σοφία Σακοράφα στην Ευρωπαϊκή Επιτροπή για την ασφάλεια των δημοσιογράφων\nΤετάρτη, 10/10/2018 - 13:00\nΘέμα: Το ζητούμενο της ασφάλειας των δημοσιογράφων, των bloggers και των whistleblowers\nστην Ε.Ε. μετά τη δολοφονία της νεαρής δημοσιογράφου Βικτόρια Μαρίνοβα.\nΛαμβάνοντας υπόψη, ότι η ελευθερία της έκφρασης και της γνώμης συνιστούν θεμελιώδη ανθρώπινα δικαιώματα και απαραίτητες προϋποθέσεις για την πλήρη ανάπτυξη των ατόμων και την ενεργόσυμμετοχή τους σε μια δημοκρατική κοινωνία, την τήρηση των αρχών της διαφάνειας και της λογοδοσίας. Ότι το δικαίωμα του ατόμου να ενημερώνεται και να ενημερώνει αποτελεί μέρος των\nβασικών δημοκρατικών αξιών στις οποίες θεμελιώνεται η Ε.Ε.. Ότι η απεχθής δολοφονία της νεαρής δημοσιογράφου Βικτόρια Μαρίνοβα, του τοπικού τηλεοπτικού δικτύου TVN Ruse στην πόλη Ρούσε της Βουλγαρίας αποτελεί μια ακόμη επίθεση στην ελευθερία των ευρωπαϊκών ΜΜΕ. Ότι σύμφωνα με τον δείκτη που συνέταξαν οι Δημοσιογράφοι Χωρίς Σύνορα για την ελευθερία των ΜΜΕ, η Βουλγαρία καταλαμβάνει την τελευταία θέση στην Ευρώπη και τα Βαλκάνια, ενώ στην τελευταία έκθεση του Freedom House, η ελευθερία του τύπου στη χώρα χαρακτηρίζεται ως «μερικώς ελεύθερη». Ότι αυξάνονται ραγδαία οι κακοποιήσεις, τα εγκλήματα και οι μαφιόζικες, θανάσιμες επιθέσεις σε βάρος δημοσιογράφων και εργαζομένων στα ΜΜΕ των Κ.Μ. εξαιτίας των δραστηριοτήτων τους.\nΣε ποιες άμεσες ενέργειες σκοπεύει να προβεί ώστε να διασφαλιστεί η ασφάλεια των δημοσιογράφων, των bloggers και των whistleblowers;\nΠως σκοπεύει να αντιμετωπίσει τυχόν απόπειρες των κυβερνήσεων των Κ.Μ. να περιορίσουν την ελευθερία και την πολυφωνία των ΜΜΕ ως σοβαρές καταχρήσεις ισχύος και ως κίνηση κατά των θεμελιωδών αξιών της Ε.Ε., κατά την έννοια του άρθρου 2 ΣΕΕ;\nΣυνάντηση Νικολά Δημητρόφ Σοφίας Σακοράφα\nΠέμπτη, 30/08/2018 - 16:00\nΚατά τη συζήτηση που είχαν, η κυρία Σακοράφα του εξέφρασε τις ανησυχίες της σχετικά με τις εξελίξεις που επιβάλλουν τα γεωπολιτικά και οικονομικά συμφέροντα που δρουν στην περιοχή.\nΗ ανεξάρτητη ευρωβουλευτής εξέφρασε τις έντονες διαφωνίες της για τα μέρη της συμφωνίας που αφορούν στη γλώσσα και στην εθνότητα. Όπως σημείωσε, είναι αδύνατο να αποδεχθεί ότι ένα τμήμα μιας περιοχής μιλά εκ μέρους των λαών ολόκληρης της Μακεδονίας.\nΚατά τη διάρκεια της συζήτησης που προηγήθηκε στην Επιτροπή Εξωτερικών Υποθέσεων της Ευρωβουλής η κα Σακοράφα είχε τοποθετηθεί για το θέμα της ΠΓΔΜ, αναγνωρίζοντας ότι η γειτονική χώρα “τον τελευταίο χρόνο και υπό δύσκολες συνθήκες έχει κάνει θετικά βήματα σε αρκετούς τομείς”.\n“Αλλά όπως έχω ήδη ξαναπεί, δεν υπάρχει τρόπος, όσο και να το θέλουν οι Ε.Ε., το ΝΑΤΟ ή οποιοσδήποτε άλλος έχει συμφέρον, να ξεπεραστεί άμεσα, το συστημικό έλλειμμα που δημιούργησε η διακυβέρνηση Γκρουέφσκι για πάνω από μια δεκαετία. Έλλειμμα, που οξύνθηκε με την πολιτική κρίση των τελευταίων ετών και δυστυχώς ενίσχυσαν με την ανοχή τους οι ίδιοι που σήμερα επιχαίρουν για την πρόοδο.\nΑφήνοντας σαφή υπονοούμενα για τα συμφέροντα που επέβαλαν τη λύση στο θέμα του ονόματος, είπε χαρακτηριστικά: “Δεν μπορώ να μην παρατηρήσω ακόμη, ότι για πρώτη φορά από τη στιγμή που εκλέχθηκα ευρωβουλευτής, στην έκθεση του Ευρωκοινοβουλίου δεν υπάρχει ούτε μια φορά ο όρος Μακεδονία ή παράγωγο της”.\n“Και το σημειώνω αυτό, γιατί τέσσερα ολόκληρα χρόνια καταψηφίζατε όλες τις τροπολογίες μου που υποστήριζαν το αυτονόητο: να αναφέρεται η χώρα με το μόνο επίσημο όνομα που είχαν αποδεχθεί ως σήμερα και οι δύο πλευρές στο πλαίσιο των Η.Ε, δηλαδή αυτό της πΓΔΜ. Είμαι περίεργη αν μπορείτε να μας εξηγήσετε τι προκάλεσε αυτή την απότομη μεταστροφή”.\nΚλείνοντας την τοποθέτηση της, ανέφερε ότι διαφωνεί με όσους θεωρούν ότι η ταχεία έναρξη των διαπραγματεύσεων θα δώσει περαιτέρω κίνητρα για εκδημοκρατισμό και θα ενισχύσει τον έλεγχο, τη λογοδοσία και τις μεταρρυθμίσεις στη χώρα. “Κανένας δεν μπορεί να το κάνει, αν δεν το θέλουν οι ίδιοι οι πολιτικοί και οι πολίτες της χώρας” είπε. Ανέφερε ότι η πιο τρανταχτή αποτυχία σε αυτό το επιχείρημα είναι η Τουρκία.\nΗ Σοφία Σακοράφα, απευθυνόμενη στον κ.Δημητρόφ, του έθεσε κι ένα ερώτημα λέγοντας: "Γνωρίζουμε και γνωρίζετε πάρα πολύ καλά ποια είναι τα τεράστια συμφέροντα και οι γεωπολιτικοί σχεδιασμοί που διαμορφώνουν τις εξελίξεις στην περιοχή. Οι διαφωνίες μου με τους σχεδιασμούς αυτούς είναι πολιτικές και έχουν αναφερθεί πολλές φορές στο Ευρωκοινοβούλιο. Σας ρωτώ λοιπόν, αν πιστεύετε ότι αυτή η ολοκληρωτική και άνευ όρων πρόσδεση της κυβέρνησης σας και του κράτους σας με αυτά τα συγκεκριμένα οικονομικά και γεωπολιτικά συμφέροντα, θα λειτουργήσει μακροπρόθεσμα προς όφελος του λαού σας, με δεδομένο το βίαιο παρελθόν της περιοχής και τον τρόπο δημιουργίας όλων αυτών των κρατών στην περιοχή". Στο ερώτημα αυτό η κυρία Σακοράφα δεν έλαβε συγκεκριμένη απάντηση.\nΗ παρέμβαση από την ανεξάρτητη ευρωβουλευτή Σοφία Σακοράφα στην ολομέλεια του Ευρωκοινοβουλίου για την ολοκλήρωση του τρίτου προγράμματος οικονομικής προσαρμογής\nΣάββατο, 07/07/2018 - 11:00\nΣτρασβούργο 4 Ιουλ. 2018\n«Θηριώδη πρωτογενή πλεονάσματα για ακόμα είκοσι χρόνια, δηλαδή διαρκής φτωχοποίηση και εξαθλίωση του λαού, ενισχυμένη εποπτεία και διαρκές ξεπούλημα του δημόσιου πλούτου. Αυτή είναι η κανονικότητα στην οποία επαίρονται ότι εισέρχεται η Ελλάδα. Σε αυτήν την κανονικότητα υπερηφανεύεται ότι οδηγεί την Ελλάδα, ο «αριστερός» πρωθυπουργός της…».\nΑυτά επεσήμανε η ανεξάρτητη ευρωβουλευτής Σοφία Σακοράφα στην παρέμβασή της στην Ολομέλεια του Ευρωκοινοβουλίου, κατά την συζήτηση με θέμα την «Ολοκλήρωση του τρίτου προγράμματος οικονομικής προσαρμογής για την Ελλάδα».\nΗ Σοφία Σακοράφα μιλώντας στην ολομέλεια, είπε ότι οι δανειστές αποφασίζουν για όλα και επιβάλλουν το ξεπούλημα του δημόσιου πλούτου με απαξιωτικούς όρους. Ανέφερε χαρακτηριστικά το παράδειγμα του Εθνικού Αερολιμένα , για το οποίο όπως είπε: «Μέχρι και η Ευρωπαϊκή Επιτροπή Ανταγωνισμού θεώρησε εξευτελιστικό το τίμημα παραχώρησης του».\nΑμφισβητώντας έντονα τους ισχυρισμούς της Ευρωπαϊκής Επιτροπής, αλλά και της ελληνικής κυβέρνησης περί εξόδου από τα μνημόνια και επιστροφή στην «κανονικότητα», τόνισε κλείνοντας : «Είναι τόσο χυδαία απεχθής αυτή η κανονικότητά σας για να είναι οριστική, που δεν μπορώ, ως πολίτης και ως πολιτικός παρά να είμαι απέναντι, μαζί με όλους όσους αντιστέκονται».\nΛίγο νωρίτερα, πριν ξεκινήσει την τοποθέτηση της στο θέμα της ολοκλήρωσης του τρίτου προγράμματος, απαντώντας σε γερμανό φιλελεύθερο ευρωβουλευτή που μιλούσε πριν από εκείνη, και κάλεσε τους Έλληνες να κοιταχτούν στον καθρέπτη του είπε από βήματος: «Να επιστρέψει η Γερμανία το κατοχικό δάνειο και να πληρώσει τις αποζημιώσεις για τις καταστροφές που προκάλεσε στην Ελλάδα και η Ελλάδα θα επανέλθει στην κανονικότητα».\nΟλόκληρη η δήλωση της Σοφίας Σακοράφα στην ολομέλεια του Ευρωκοινοβουλίου :\nΣας περιγράφω λακωνικά την κανονικότητα που εισέρχεται η Ελλάδα.\n- Θηριώδη πρωτογενή πλεονάσματα για ακόμα είκοσι χρόνια, δηλαδή διαρκής φτωχοποίηση και εξαθλίωση του λαού.\n- Ενισχυμένη Εποπτεία. Δηλαδή αυστηρή Επιτροπεία, δηλαδή κατάργηση στην πράξη των δημοκρατικών θεσμών. Οι δανειστές αποφασίζουν για όλα.\n- Ρύθμιση χρέους. Μια λογιστική αλχημεία εξωραϊσμού, δηλαδή κοροϊδία ενόψει του εκρηκτικού κινδύνου της Ιταλίας.\n- Μεταρρυθμίσεις, δηλαδή διαρκές ξεπούλημα του δημόσιου πλούτου (μέχρι και η Ευρωπαϊκή Επιτροπή Ανταγωνισμού π.χ. θεώρησε εξευτελιστικό το τίμημα παραχώρησης του Εθνικού Αερολιμένα).\nΑυτή είναι η κανονικότητα στην οποία επαίρεστε ότι οδηγήσατε την Ελλάδα.\nΣε αυτήν την κανονικότητα υπερηφανεύεται ότι οδηγεί την Ελλάδα, μετά την έξοδο από τα μνημόνια, ο «Αριστερός» Πρωθυπουργός της.\nΑυτή είναι η κανονικότητα που εσείς προτείνετε στους λαούς της Ευρώπης.\nΤο ότι μπορείτε σήμερα και την επιβάλλετε δεν αναιρεί τα τραγικά αποτελέσματα που παράγει.\nΕίναι τόσο χυδαία απεχθής αυτή η κανονικότητά σας για να είναι οριστική, που δεν μπορώ, ως πολίτης και ως πολιτικός παρά να είμαι απέναντι, μαζί με όλους όσους αντιστέκονται.\nΣοφία Σακοράφα: “Πάρτε μέτρα για όσα κάνει το Ισραήλ στη Γάζα, αλλιώς ας σταματήσει η συζήτηση”\nΠαρασκευή, 20/04/2018 - 08:15\nΗ Σοφία Σακοράφα καυτηρίασε το γεγονός ότι η ΕΕ συνεργάζεται με την κυβέρνηση του Ισραήλ, ενώ δολοφονούνται εν ψυχρώ παλαιστίνιοι πολίτες από ισραηλινούς στρατιώτες και ο υπουργός Άμυνας “τους μοιράζει μετάλλια τιμής” και δηλώνει ότι θα εξαφανίσει τους Παλαιστίνιους και δε θα υπάρξουν συνέπειες.\nΠαρά το γεγονός ότι το θέμα της Παλαιστίνης έχει συζητηθεί πάρα πολλές φορές στο Ευρωκοινοβούλιο -πιο πολλές και από τον πόλεμο στη Συρία, όπως ανέφερε η ευρωβουλευτής, ποτέ δεν έχει ληφθεί ούτε ένα δραστικό μέτρο για να ασκηθεί πίεση στην κυβέρνηση του Ισραήλ.\nΗ Σοφία Σακοράφα αναφέρθηκε και στις εκκλήσεις που έχει κάνει η ίδια για να παγώσει η Συμφωνία Σύνδεσης με το Ισραήλ.\n“Είστε υποχρεωμένοι και από τις Συνθήκες της Ε.Ε. και από την ίδια την συμφωνία” τόνισε.\nΚλείνοντας την παρέμβασή της στην ολομέλεια, ζήτησε να αλλάξει η πολιτική και να ληφθούν δραστικά μέτρα απέναντι στο Ισραήλ για όσα εξακολουθεί να διαπράττει στη Γάζα, αλλιώς όλες αυτές οι συζητήσεις δεν έχουν κανένα άλλο λόγο να γίνονται και σπαταλάται άδικα ο χρόνος μόνο για το “θεαθήναι”.\nΗ παρέμβαση της ευρωβουλευτού Σοφία Σακοράφα:\n«Η Χαμάς, την οποία πολλοί και στο Ευρωκοινοβούλιο ονομάζουν τρομοκρατική οργάνωση, είναι εκλεγμένη κυβέρνηση από τους Παλαιστίνιους. Άρα πρέπει να το αποδεχθούμε.\nΔηλαδή πως περιμένετε να είναι η κατάσταση στο μεγαλύτερο στρατόπεδο συγκέντρωσης του κόσμου;\nΗ Ισραηλινή Κατοχή είναι το θέμα που έχουμε συζητήσει περισσότερες φορές σε αυτήν εδώ την αίθουσα. Περισσότερες και από τον πόλεμο στη Συρία!\nΠείτε μας ένα μέτρο που έχετε πάρει για τις δολοφονίες. Όχι δύο! Πείτε μας μια πρωτοβουλία που έχετε πάρει για να πιέσετε το Ισραήλ.\nΔολοφονούνται παλαιστίνιοι πολίτες από ισραηλινούς στρατιώτες εν ψυχρώ και ο Λίμπερμαν «τους μοιράζει μετάλλια τιμής». Δηλώνει ότι θα εξαφανίσει τους Παλαιστίνιους και εγγυάται ότι δε θα υπάρχουν και συνέπειες.\nΦαίνεται ότι για τον κ. Πρέντα έχουν απανθρωποποιηθεί τόσο πολύ οι Παλαιστίνιοι που δεν αξίζουν ούτε μια ανθρωπιστική παρέμβαση. Το αίμα τους είναι φθηνό, τα δεινά τους είναι άνευ σημασίας και οι δολοφόνοι τους μπορεί να είναι φίλοι και εταίροι σας.\nΣας έχω κάνει τόσες εκκλήσεις. Παγώστε την Συμφωνία Σύνδεσης με το Ισραήλ. Είστε υποχρεωμένοι και από τις Συνθήκες της Ε.Ε. και από την ίδια την Συμφωνία.\nΚάθε φορά απαντάτε ότι δεν υπάρχει πλειοψηφία στο Συμβούλιο. Πως το ξέρετε; Το προτείνατε ποτέ;\nΠοια Κράτη μπλοκάρουν το πάγωμα; Πείτε το στους ευρωπαίους πολίτες!\nΑν δεν αλλάξετε πολιτική, σπαταλάτε άδικα και τον δικό σας χρόνο, αλλά και τον δικό μας σε άσκοπες συζητήσεις για το θεαθήναι!»\nΣοφία Σακοράφα: Η Ευρώπη δίνει χρήματα στην Τουρκία για το προσφυγικό και αυτή αγοράζει τεθωρακισμένα που απειλούν τις ζωές των προσφύγων\nΤρίτη, 03/04/2018 - 11:00\nΗ Ευρώπη δίνει χρήματα στην Τουρκία για το προσφυγικό και αυτή αγοράζει τεθωρακισμένα που απειλούν τις ζωές των προσφύγων.\n-Συνιστά ή όχι η χρηματοδότηση αυτή κατάφωρη παραβίαση του άρθρου 3 της Ευρωπαϊκής Σύμβασης Δικαιωμάτων του Ανθρώπου και του άρθρου 4 του 4ου Πρωτοκόλλου της Ευρωπαϊκής Σύμβασης Δικαιωμάτων του Ανθρώπου, του κοινοτικού δικαίου και του άρθρου 33&1 της Σύμβαση της Γενεύης του 1951, δεδομένου ότι η χρήση των εν λόγω στρατιωτικών οχημάτων, σκοπό έχουν την αποτροπή́ της άφιξης και την απώθησή των προσφύγων;\nΠέμπτη, 22/03/2018 - 10:00\nΌπως αναφέρει η κυρία Σακοράφα:\n“Η επίθεση, η κατοχή, τα βασανιστήρια, οι λεηλασίες και οι μαζικές εκτοπίσεις εκατοντάδων Κούρδων συνιστούν ωμή παραβίαση του διεθνούς ανθρωπιστικού δικαίου και του δικαίου πολέμου. Η εικόνα των στρατιωτικών δυνάμεων μιας χώρας, υποψήφιας προς ένταξη στην Ε.Ε., που παρελαύνουν σε ξένο έδαφος παραπέμπει στην εισβολή και την παράνομη κατοχή στην Κύπρο και αποτελεί όνειδος για την ευρωπαϊκή εξωτερική πολιτική”.


Κοντοσούβλι κοτόπουλο αρωματικό σε ψησταριά κάρβουνου | Amberq\nΚοντοσούβλι κοτόπουλο από φιλέτο στήθους, με προσεγμένη τη σύνθεση των μπαχαρικών και της αναλογίας τους αλλά και την ποσότητα του κάθ’ ενός, για να πάρουμε ένα γευστικό και πάνω απ’ όλα αρωματικό κοντοσούβλι κοτόπουλου. Σημαντικό όταν καρυκεύουμε ένα κρέας είναι να μην σκεπάζουμε τη γεύση του αλλά να την αναδεικνύουμε.\n2 kg στήθος κοτόπουλου\n24 g θαλασσινό αλάτι (κατά προτίμηση ανθό αλατιού)\n3 g πιπέρι λευκό\n1 g κόλιανδρο\n1 g αγρικύμινο\n2 g σκόρδο γκρανουλέ\n2 g πάπρικα γλυκιά\nΓια ένα καλό κοντοσούβλι, τον πρώτο λόγο έχει η πρώτη ύλη, δηλαδή καλό είναι να χρησιμοποιήσετε στήθος κοτόπουλου από κοτόπουλα που εκτρέφονται με φυτικές τροφές και είναι ελευθέρας βοσκής. Κόψτε σε κομμάτια 5x5 cm, περίπου, το στήθος, για να είναι κατάλληλα για σούβλισμα στις μικρές σούβλες. Στη συνέχεια, βάλτε όλα τα μπαχαρικά μέσα σ’ ένα γουδί και χτυπήστε μέχρι να θρυμματιστούν πολύ καλά, για να βγάλουν όλο τους το αιθέριο έλαιο και να δώσουν όλο το άρωμά τους. Τελευταίο, βάλτε το αλάτι και χτυπήστε να ενσωματωθεί με τα μπαχαρικά και να πάρει το άρωμά τους. Εισχωρώντας, το αρωματικό αλάτι, στο εσωτερικό του κρέατος, το αρωματίζει σε βάθος. Προσθέστε σταδιακά τα μπαχαρικά στα κομμάτια του στήθους και ανακατέψτε καλά να πάνε ομοιόμορφα παντού. Μπορείτε να βάλετε το κρέας σε σακούλα μαριναρίσματος και να μαριναριστεί στο ψυγείο για 18-24 ώρες. Ανακινήστε ανά διαστήματα κατά τη διάρκεια του μαριναρίσματος.\nΜέσα στη σκάφη ψησίματος στην ψησταριά σας, συγκεντρώστε τα κάρβουνα σε σωρό. Στην κορυφή τοποθετήστε βαμβάκι με οινόπνευμα και ανάψτε φωτιά. Τα κάρβουνα ανάβουν ανάποδα, από πάνω προς τα κάτω, εύκολα, γρήγορα, και χωρίς καπνό. Ώσπου να ανάψουν καλά τα κάρβουνα στην ψησταριά, έχετε όλο το χρόνο που θα χρειαστείτε για να σουβλίσετε το κρέας. Φροντίστε για όσο το δυνατόν πιο ομοιόμορφο σούβλισμα, για να έχετε σωστό και ομοιόμορφο ψήσιμο.\nΌταν τα κάρβουνα ανάψουν καλά, απλώστε τα μέσα στην σκάφη ψησίματος της ψησταριάς σας και, αν εκπέμπουν μεγάλη θερμότητα, ελαττώστε την, ρίχνοντας στάχτη πάνω στα κάρβουνα. Ψήστε σε μέτριας έντασης θερμοκρασία. Η περιστροφή θα σας δώσει ένα άριστο αποτέλεσμα. Ομαλή περιστροφή, για ομοιόμορφο ψήσιμο: ο κοχλίας μπορεί να προσφέρει ομαλή περιστροφή.\nΒγάλτε όταν η εσωτερική θερμοκρασία είναι 75°C και έχουν πάρει χρώμα. Προσοχή να μην στεγνώσουν, λόγου έλλειψης λίπους. Κατά διαστήματα αλείψτε με πινέλο τα κοντοσούβλια, όσο ψήνονται, με το λάδι της μαρινάδας που έχει περισσέψει. Όταν ολοκληρωθεί το ψήσιμο και τα βγάλετε, σκεπάστε τα για 6-7 λεπτά, για να διατηρήσουν τα ζουμιά τους.\nΚόψτε και απολαύστε με την παρέα σας αυτό το αρωματικό και ελαφρώς πιπεράτο κοντοσούβλι. Συνοδεύεται με κρύο λευκό κρασί. Η καλή παρέα επιβάλεται.


Αποσπερίτης: Ιουνίου 2013\nΑναρτήθηκε από Apostolos Bailey όταν οι τραχείς δείκτες του ρολογιού έδειχναν 6:05 μ.μ. Δεν υπάρχουν σχόλια:\nΚυνήγι γάτας και ποντικιού, έτσι δεν είναι;\nΚοίτα πώς έχει καταντήσει ο κόσμος. Ένα μεγάλο φεστιβάλ παράνοιας. Έγκλημα, τόσο με τη μορφή κακουργημάτων, όσο και με τη μορφή ψυχικής λοβοτομής. Τόσα λάθη έχουν γίνει, τόσες φορές το έχουμε μετανιώσει πικρά. Κι όλα αυτά για μια ελπίδα. Για ένα μέλλον, ακόμα άγραφο.\nΔεν έχω υπάρξει παιδί από τα 5, από τότε που άνοιξα την πόρτα κι έφυγα από το σπίτι. Από τότε που παραλίγο να με πατήσουν αμάξια, να με πλησιάσουν ανώμαλοι. Κι όμως, ένα σημείο του μυαλού μου με ωθεί να εκπληρώσω την ανωριμότητα μέσα μου, μετά από τόσο καιρό βεβιασμένης σοβαροφάνειας.\nΠροσπάθησα να αποφύγω τις βιαστικές αποφάσεις. Πάντοτε σκεφτόμουν διεξοδικά. Κι όμως, μία περιοχή στη γκρίζα ζώνη του μυαλού ψάχνει να κάνει την ανωριμότητα, να πληγώσει, να δει πώς είναι να είσαι παιδί ξανά.\nΜα δεν περίμενα ότι θα πλήγωνα εσένα ποτέ, ότι θα το έκανα αυτό. Εκεί ήταν το τέλος μου και μια νέα αρχή μου. Η τρέλα κοιμήθηκε κάτω από την ταφόπλακα που της έβαλα. Έκατσα και σκέφτηκα, Θεέ μου πόσο σκέφτηκα αυτόν τον καιρό. Διαλύθηκα στην πορεία. Μα βγήκα ζωντανός. Λαβωμένος, μα καλύτερος.\nΚι όμως, αν ο ύπνος δεν είναι αιώνιος; Κι αν κάποτε ξαναχτυπήσει η παράνοια μέσα σου; Κι αν ποτέ στο παιδάκι που έκλαιγε πίσω από τον κάδο τόσο καιρό πριν επιτεθεί ένας ενήλικας εαυτός του και το σβήσει από το χάρτη; Κι αν στο τέλος μείνεις μόνος, τρελός και ασθενής; Αν ξυπνήσεις μια μέρα και δεις ότι όλη σου η ζωή, ό,τι προσπάθησες να επιτύχεις, ήταν απλά παιχνίδια του μυαλού, ότι δεν έγινε τίποτα στην πραγματικότητα κι ότι έπλασες μια ιστορία για τον εαυτό σου για να καλύψεις το κενό στην καρδιά σου;\nYou still wake up sometimes, don't you? You wake up in the dark, and hear the screaming of the lambs?\nAnd you think if you could save yourself, could make them stop, don't you? If you live, you won't have to wake up in the dark, ever again, to that awful screaming of the lambs?\nΌχι. Δε φοβάμαι την τρέλα, όπως δε φοβάμαι το θάνατο. Έχω ψάξει την τρέλα, και την έχω βρει μέσα μου. Και δε φοβάμαι τίποτα, γιατί δεν είναι στα χέρια μου τίποτα από τα δύο. Ένα άτομο μόνο μπορεί να με σκοτώσει, και το πότε θα τραβήξει τη σκανδάλη έγκειται αποκλειστικά σε αυτό. Δε φοβάμαι πια την τρέλα, γιατί ξέρω ότι την έχω πνίξει στη Στύγα των Χαμένων Ευχών μέσα μου. Δεν πληγώνω πια ανθρώπους, γιατί δεν θέλω να νιώσει κανένας όπως εγώ.\nSo, for whatever it's worth, I'm sorry. But I want you to know I meant every word I ever told you, every sentiment I showed you. I'm yours to do anything, to kill me, to throw me in the can, to let me live, whatever you want. You 've got my life in your hands.\nΉ αυτό, ή η αϋπνία.\nΑναρτήθηκε από Apostolos Bailey όταν οι τραχείς δείκτες του ρολογιού έδειχναν 1:43 μ.μ. Δεν υπάρχουν σχόλια:\nΔιαβάζοντας ένα βιβλίο του Aldous Huxley, μπήκα σε σκέψεις. Έχοντας ήδη διαβάσει το 1984 του Orwell, θεωρούσα σοκαριστικά εύστοχη την περιγραφή του για μία κυβέρνηση καταπιεστική, που ασκεί δικτατορική κυριαρχία στη χώρα, λογοκρίνοντας τα Μέσα, αφαιρώντας την πληροφορία από την κοινωνία και δημιουργώντας μία στρατιά κατευθυνόμενων ανθρώπων, ανάξιων να σκεφτούν μόνοι τους. Διαβάζοντάς το, δε μπορούσα παρά να θαυμάσω την ιδιοφυΐα του Orwell, τον οραματισμό του για το μέλλον και τη διαχρονικότητα του έργου του, ακόμα και σήμερα.\nΚι όμως, παρ'όλη την ακρίβεια της περιγραφής της κυβέρνησης, κάτι έλειπε. Οι απαρχές αυτής της ιστορίας (πώς γαντζώθηκε στην κοινωνία). Μόνο θεωρίες ήταν εφικτές, και πολλοί πανεπιστημιακοί καθηγητές έχουν εκφράσει διαξιφισμούς πάνω σε αυτά. Μέχρι που διάβασα το βιβλίο του Huxley. Εκεί εκφράζεται το ακριβώς αντίθετο (με μία πρώτη ματιά) από το έργο του Orwell. Αντί μίας δικτατορίας, μία "δημοκρατία" που προσφέρει κάθε αγαθό απλόχερα, δημιουργώντας μία κοινωνία όπου ο καθένας έχει τα πάντα. Κάτι τέτοιο προκαλεί μία στασιμότητα στη σκέψη, η οποία οδηγεί ένα τέλμα στη ζωή. Οι πληροφορίες διαρρέουν, μα είναι παντελώς άχρηστες και κατευνάζουν το μυαλό, οδηγώντας το μακρυά από πολιτικά θέματα. "Η καθήλωσή μας με τα ΜΜΕ θα πνίξει τη θέλησή μας για πραγματική γνώση, κι η κοινωνία θα απορροφηθεί αποκλειστικά με τα διασκεδαστικα (όχι ψυχαγωγικά) θέματα, αποκλείοντας οτιδήποτε φέρει σημασία", είχε πει. Ακούγεται γνώριμο;\nΤεράστιος πρόλογος, μα θεωρώ αναγκαίος. Τα βιβλία αυτά, με μια προσεκτικότερη ματιά, δεν είναι αντίθετα μεταξύ τους. Όπως τόσα παραδείγματα στη ζωή, η τρέλα με τη λογική, το Yin και το Yang, το χάος κι η τάξη, έτσι κι αυτά τα παραδείγματα είναι τα συμπλεκόμενα σημεία της αρμονίας, της μελωδίας πάνω στο πεντάγραμμο του πεπρωμένου. Είναι οι παραπληρωματικές γωνίες μίας ευθείας γωνίας, καλύπτοντας όλο το φάσμα των πιθανών επιλογών. Μία κυβέρνηση, μία μηχανή επιβολής, πρώτα θα απλώσει τον κισσό της στον τοίχο με το καλό. Προσφέροντας τα πάντα, ο άνθρωπος θα σταματήσει να ενδιαφέρεται για τα σημαντικά ζητήματα. Θα κλειστεί στον εαυτό του, θα κοιτάει να περάσει ο ίδιος καλά, και θα αστοχήσει να δει πως, πρακτικά, αυτός είναι το άκριτο "πρόβατο" που δέχτηκε τα δώρα κι αδιαφόρησε για το κόστος. Ένα κόστος υπερβολικά βαρύ να πληρώσουμε...\nΈτσι είναι και η σημερινή κοινωνία. Στην προσπάθειά μας να φτιάξουμε την Ουτοπία, θυσιάσαμε πολλά, κι ανάμεσά τους τούς τρόπους αντίστασης σε περίπτωση που συνέβαινε καμιά ανωμαλία στο σχέδιο. Ήταν παγίδα και πέσαμε μέσα. Κι όταν η Ιδεώδης Πολιτεία έγινε η Μητρόπολη του Σκότους, μέσα στον πανικό μας στραφήκαμε στην ίδια δύναμη η οποία μας κατέστρεψε. "Αυτός που θυσιάζει την ελευθερία για ασφάλεια δεν αξίζει τίποτα από τα δύο".\nΟ σκοπός αυτού του άρθρου ήταν να αποδώσει σκέψεις και συνειρμούς που έγιναν μετά την ανάγνωση των βιβλίων. Μολαταύτα, πιστεύω πως τίποτα στη ζωή δεν είναι τυχαίο, και δεν πιστεύω σε συμπτώσεις. Προσέξτε λίγο καλύτερα τα "τυχαία" γεγονότα και προσπαθήστε να τα συνδέσετε μεταξύ τους. Έτσι θα ανακαλυφθεί η αλήθεια.\nΤο κυριότερο, όμως, είναι να παραμείνουμε ο εαυτός μας. Ας μην αλλάξουμε αυτό που είμαστε για κανένα και για τίποτα. Ας παλέψουμε για ό,τι υπερασπιζόμαστε, για την οικογένεια που προστατεύουμε, για τους φίλους που αγαπάμε, για το άλλο μας μισό, έστω κι αν είναι φρούδα ελπίδα για μερικούς. Για τα ιδανικά, για τη ζωή.\nΖήσε, ω Γενναίε Νέε Κόσμε.\nΚι ακόμα θυμάμαι τι λέγαμε, χιλιετίες πριν\nΤα σχέδια που κάναμε για την επόμενη της Κολάσεως\nΤι θολούρες βλέπαμε μπροστά στα μάτια μας\nΤι θηράματα με το μυαλό μας κυνηγούμε\nΤαξιδεύαμε μαζί στην αιχμή του απείρου\nΤα οράματά μας μια ζάλη από μπλε και μωβ σταγόνες\nΣε μία καταιγίδα χρυσών στιγμών\nΣε ένα πηγάδι επικείμενων χαμών\nΤα όνειρά μας θρυμματίστηκαν\nΈγιναν σκόνη απατηλή\nΧρόνια περνούσαν στη διάρκεια μιας αναπνοής\nΗ κυρά της λίμνης έκοψε τη χαρά στα δυο\nΚι όμως, η ελπίδα υπάρχει σε δυο μάτια μέσα\nΣε δυο σταγόνες παγωμένου ουρανού\nΣτείλε μου σημάδι, ω θεά! Δείξε μου το δρόμο\nΚαι βοήθησέ με να αγιασθώ\nΑναρτήθηκε από Apostolos Bailey όταν οι τραχείς δείκτες του ρολογιού έδειχναν 5:31 μ.μ. Δεν υπάρχουν σχόλια:\nWhen there's noone left to blame...\n- Μόνος. Απόλυτα μόνος. Πονάει αυτό.\n- Το καταλαβαίνω, εν μέρει. Λάθος επιλογές.\n- Σίγουρα; Ίσως χρειάζεσαι λίγο χρόνο μόνος.\n- Όχι. Σίγουρα όχι. Δε μ' αρέσει αυτό.\n- Καλά, δε μπορείς να πεις ότι σε κάνουν πέρα οι φίλοι.\n- Δε μπορώ; Δες σήμερα.\n- Δε σημαίνει τίποτα αυτό.\n- Κι όμως. Κι όμως... It just sucks. Είναι εύκολο να πείθεις τους άλλους. Αλλά μπες στο σπίτι. Κλείσε την πόρτα πίσω σου. Και προσπάθησε να πείσεις τον εαυτό σου.\n- Σκάσε. Μου θυμίζεις αυτούς τους τύπους που κάθονται στη γωνία και κλαίνε μόνοι τους. Πού είναι ο παλιός σου εαυτός; Χαμένος στη δίνη; Όχι! Το σύμπαν λειτουργεί από τις αλλαγές των καιρών. Σήκω πάνω και πάλεψε! Νιώθεις χάλια, αλλά πάλεψέ το! Με πρήζεις, πώς να στο πω; Εμένα κι όλο τον κόσμο.\nΟυάου. Τρελαίνομαι πραγματικά.\nΑναρτήθηκε από Apostolos Bailey όταν οι τραχείς δείκτες του ρολογιού έδειχναν 9:28 μ.μ. Δεν υπάρχουν σχόλια:\nΑναρτήθηκε από Apostolos Bailey όταν οι τραχείς δείκτες του ρολογιού έδειχναν 5:01 μ.μ. Δεν υπάρχουν σχόλια:\nO, all small creatures, it's the twilight of the Gods.\nΚάθε μέρα το ίδιο. Σηκώνομαι, φτιάχνω καφέ. Στρίβω. Ανάβω. Νιώθω το δηλητήριο να μπαίνει μέσα μου, τον οργανισμό μου να χαιρετά το θάνατό του, σαν ένα φίλο που έχει καιρό να δει. Έναν φίλο που του έλειψε. Που δεν αντέχει να είναι μαζί, μα δε μπορεί μακρυά του.\nΚι άλλη τζούρα. Και το κλαδί του Van Nelle καίγεται (το ακούς;).\nΜαζοχισμός; Μπα. Κατάθλιψη; Μάλλον όχι. Αίσθημα δικαίου, το να ξέρεις ότι το κακό που κάνεις σου επιστρέφει με διαφορετική μορφή; Δεν το είχα σκεφτεί έτσι, αλλά μάλλον.\nΛίγος καφές, μια ρουφηξιά ακόμα. Τα δάχτυλα ποτίζονται με νικοτίνη.\n"Κάτσε να διαβάσεις."\nΤελειώνει ο καφές. Το μπλε καλαμάκι έγινε μαύρο. Και δεν ξέρω πότε θα ξαναγίνει μωβ.\nΤελειώνει το τσιγάρο. Μόλις έχασες 5 λεπτά απο τη ζωή σου. Συγχαρητήρια. Η φωνή σου έκλεισε. Μπράβο.\nΤουλάχιστον νιώθω μια δικαιοσύνη μέσα μου.\nΑναρτήθηκε από Apostolos Bailey όταν οι τραχείς δείκτες του ρολογιού έδειχναν 3:35 μ.μ. Δεν υπάρχουν σχόλια:


το καλύτερο κινητό Archives - 9volto\nTag Archive for: το καλύτερο κινητό\nYou are here: Home1 / 9volto smartphone blog2 / το καλύτερο κινητό\n28 October 2019 /in Smartphones, Bάση γνωσεων /by Donatos Tzovaras\nΤο καλύτερο κινητό\nΟι περισσότεροι από εσάς θα περιμένετε να σας πούμε συγκεκριμένα ποιο μοντέλο είναι το καλύτερο κινητό τηλέφωνο αυτή την στιγμή. Κάθε χρόνο αναλύουμε τα χαρακτηριστικά των καλύτερο smartphone της αγοράς και βγάζουμε έναν νικητή.Δυστυχώς μετά από λίγους μήνες θα βγει κάποιο άλλο μοντέλο καλύτερο από αυτό που χαρακτηρίσαμε καλύτερο.\nΣήμερα αποφασίσαμε να προσεγγίσουμε διαφορετικά το καλύτερο κινητό τηλέφωνο. Θα αναλύσουμε το hardware του κινητού τηλεφώνου και θα αναφέρουμε ποιες εταιρίες είναι αυτές που κατασκευάζουν τα καλύτερα υλικά.\nΟ οδηγός αυτός θα βοηθήσει περισσότερο τους ανθρώπους που δεν είναι κολλημένοι με κάποια συγκεκριμένη εταιρία παραγωγής smartphone. Αναλύοντας τα υλικά παραγωγής ενός smartphone θα μπορέσουμε να βρούμε και πολλά μοντέλα στην αγορά τα οποία διαθέτουν αυτά τα υλικά σε χαμηλότερες τιμές.\nΑπό τι αποτελείται ένα smartphone\nTo hardware ενός smartphone αποτελείται από πολλά κομμάτια. Υπάρχουν πολλές εταιρίες που κατασκευάζουν τα υλικά από τα οποία αποτελείται ένα smartphone. Θα αναφέρουμε τα σημαντικότερα κομμάτια του hardware ενός smartphone στα οποία δίνουμε και περισσότερη βαρύτητα.\nΑποθηκευτικό emmc chip\nΟι καλύτερες οθόνες στην αγορά είναι αυτές που διαθέτουν τεχνολογία SuperAmoled. Όσα συγκριτικά τεστ έχουν γίνει με οθόνες άλλων τύπων αποδείχτηκε ότι η Super Amoled είναι αυτές που μακράν έχουν την καλύτερη απεικόνιση και φωτεινότητα από οποιαδήποτε άλλη στην αγορά.\nΗ τεχνολογία Super Amoled είναι της Samsung. Πολλές εταιρίες παραγωγής κινητών τηλεφώνων έχουν κάνει συμφωνία και χρησιμοποιούν τις οθόνες της Samsung στα μοντέλα -βλέπε iPhone.\nΤο καλύτερο smartphone της αγοράς πρέπει να έχει οθόνη Super Amoled της Samsung.\nΤα τελευταία χρόνια στους επεξεργαστές των smartphones έχει επικρατήσει η εταιρία Qualcomm με την σειρά επεξεργαστών Snapdragon (SD). Δεν είναι τυχαίο που όλες οι ναυαρχίδες των κινητών τηλεφώνων android έχουν επεξεργαστή Snapdragon.\nΠαρά τις προσπάθειες της Mediatek, με κάποιες σειρές όπως ο επεξεργαστής Helio, να φτάσει σε επεξεργαστική ισχύ και δυνατότητες τους επεξεργαστές Snapdragon 845 και 855 δυστυχώς δεν τα κατάφερε.\nΕταιρίες όπως η Samsung, LG, Xiaomi, Oneplus, Asus, Rog Phone, Oppo, Vivo που βγάζουν πανίσχυρα κινητά τηλέφωνα, προτιμούν με κλειστά μάτια τους επεξεργαστές Snapdragon της Qualcomm.\nTo καλύτερο smartphone της αγοράς πρέπει να έχει επεξεργαστή Qualcomm Snapdragon.\nΔυστυχώς εδώ δεν μπορούμε να είμαστε σίγουροι για το ποιος φτιάχνει την καλύτερη μπαταρία στα κινητά τηλέφωνα. Στην κατασκευή επαναφορτιζόμενων μπαταριών η Panasonic είναι κορυφαία εταιρία.\nΤα στοιχεία που διαθέτει μία μπαταρία όμως δεν γνωρίζουμε στην πραγματικότητα ποιος την κατασκευάζει. Η Sony έχει κάνει δικές της προσπάθειες καθώς επίσης και η Samsung. Στην διάρκεια όμως της μπαταρίας σημαντικό ρόλο παίζει το λειτουργικό και η κατανάλωση της οθόνης και σε δεύτερο βαθμό η μπαταρία.\nΜία καλή μπαταρία δεν φαίνεται από την διάρκεια αυτονομίας μίας συσκευής. Αυτό όπως αναφέραμε το καθορίζουν άλλοι παράγοντες. Μία καλή μπαταρία φαίνεται από την διάρκεια ζωής της και πόσο αργά πέφτει η απόδοσή της.\nΕδώ δυστυχώς δεν μπορούμε να βγάλουμε κάποιον νικητή.\nΌσοι ασχολούνται με τα κινητά και τους υπολογιστές ξέρουν ποια εταιρία είναι μπροστά στα emmc chips και στους ssd. Η Samsung μαζί με την Toshiba είναι οι δύο εταιρίες που βγάζουν τα καλύτερα emmc chips για smartphones και laptops.\nΌσοι επισκευάζουν κινητά τηλέφωνα θα δουν ότι τα emmc chips είναι κατά πλειοψηφία της Samsung και της Toshiba. Πολλές φορές η Toshiba στα emmc chips χρησιμοποιεί κωδικό και δεν αναγράφει το λογότυπό της πάνω.\nΚαι οι δύο εταιρίες έχουν ειδικό τμήμα έρευνας κι ανάπτυξης για emmc chips. Έχουν απίστευτη αντοχή στις εγγραφές τους και δεν χτυπάνε τα αποθηκευτικά emmc.\nΤο καλύτερο smartphone της αγοράς έχει αποθηκευτικό emmc Samsung ή Toshiba.\nΤην μερίδα του λέοντος στις μνήμες των smartphone την έχουν δύο εταιρίες. Η Samsung και η SK Hynix. Και οι δύο εταιρίες έχουν μεγάλη εξειδίκευση στα chips για μνήμες.\nΗ SK Hynix μπορεί να μην είναι ευρέως γνωστή σαν την Samsung. Έχει καταφέρει όμως να τραβήξει το ενδιαφέρον των κατασκευαστών κινητών τηλεφώνων για την ταχύτητα και την αξιοπιστία των μνημών. Η Samsung έχει δείξει ως τώρα ότι στα chips και στις οθόνες είναι αυτοκρατορία.\nΤο καλύτερο smartphone της αγοράς για μνήμη έχει chips Samsung ή SK Hynix.\nΈνα από τα βασικότερα κριτήρια αγοράς κινητού τηλεφώνου για έναν χρήστη είναι η camera. Πολλά ακούγονται για το ποια μοντέλα έχουν καλή κάμερα. Οι περισσότεροι μπερδεύουν την καλή κάμερα με τα πολλά megapixel κάτι που είναι λάθος. Άλλοι πάλι μπερδεύουν την καλή κάμερα με την οθόνη. Η καλή απεικόνιση από την οθόνη δεν σημαίνει απαραίτητα ότι το smartphone έχει καλή κάμερα.\nΈχουμε γράψει αναλυτικά για το πως διαλέγουμε ένα κινητό με καλή κάμερα ->εδώ<- .\nΤις καλύτερες cameras (φακούς) για smartphone τις βγάζει η Sony, η Leica και η Carl Zeiss. Δυστυχώς στα χαρακτηριστικά των κινητών τηλεφώνων οι περισσότερες κατασκευαστές όταν χρησιμοποιούν Sony δεν την αναφέρουν . Ο λόγος που το κάνουν είναι κυρίως για να μην διαφημίζουν την Sony.\nΔιότι εάν ενδιαφέρεσαι για καλή κάμερα και πας στην τάδε εταιρία που αναγράφει ότι χρησιμοποιεί φακό Sony, τότε γιατί να μην πας κατευθείαν στην Sony.\nΣτις άλλες δύο περιπτώσεις Leica και Carl Zeiss -επειδή αυτοί δεν κατασκευάζουν smartphone- τις αναφέρουν οι κατασκευαστές για να προωθήσουν τα μοντέλα τους.\nΤο καλύτερο smartphone της αγοράς για κάμερα χρησιμοποιεί Sony, Leica ή Carl Zeiss.\nΤο εξωτερικό περίβλημα του καλύτερου smartphone αποτελείται από τα εξής κομμάτια.\nΤο μπροστινό μέρος που είναι η οθόνη θα πρέπει να έχει Gorilla Glass 6 από την εταιρία Corning. H Corning εξειδικεύεται στην κατασκευή ανθεκτικών τζαμιών που δεν χαράζουν και δεν σπάνε.\nΤο πίσω μέρος μπορεί να αποτελείται από γυαλί Gorilla Glass ή και μέρος από αλουμίνιο ή από ατσάλι.\nΤο περίβλημα γύρω από το κινητό θα πρέπει να αποτελείται από αλουμίνιο ή ατσάλι.\nΤο τζαμάκι της camera μπορεί να αποτελείται από zaphir ή Gorilla Glass\nΤα κουμπιά του on/off volume up/down θα πρέπει να είναι μεταλλικά ή αλουμίνια κι όχι πλαστικά\nΤόσα χρόνια η εταιρίες πειραματίζονται με διάφορα υλικά κατασκευής smartphone. Οι ναυαρχίδες όμως έχουν καταλήξει στην επιλογή των παραπάνω υλικών.\nhttps://www.9volto.gr/wp-content/uploads/2019/10/to-kalytero-smartphone-featured-image.jpg 400 400 Donatos Tzovaras https://www.9volto.gr/wp-content/uploads/2018/07/9volto-logo.png Donatos Tzovaras2019-10-28 08:20:522019-10-28 08:22:09Το καλύτερο κινητό. Τι χαρακτηριστικά έχει\n19 August 2019 /in Smartphones, Bάση γνωσεων /by Donatos Tzovaras\nΤο καλύτερο κινητό. Πως το διαλέγω\nΣαν καλύτερο κινητό τηλέφωνο ή smartphone θεωρείται αυτό που στα benchmarks όπως είναι το antutu βγάζει ένα μεγάλο score. Αυτό είναι ένα κοινό αποδεκτό αποτέλεσμα για τους περισσότερους χρήστες. Ένα καλό benchmark score βγαίνει σε συντελεστή με όλα τα κομμάτια hardware καθώς επίσης και το software / firmware.\nΕίναι όμως αυτό το καλύτερο κινητό για τον κάθε χρήστη; Και με τι κριτήρια θα πρέπει να διαλέξω ένα smartphone;\nΠαραθέτουμε τα βήματα τα οποία θα σας βοηθήσουν να επιλέξετε σωστά το smartphone που θα καλύψει στο μέγιστο τις ανάγκες σας.\n1. Λειτουργικό ios ή android\nΠρώτο βήμα είναι να διαλέξουμε λειτουργικό σύστημα. Έχουν επικρατήσει δύο λειτουργικά στα smartphones. Το ios και το android.\nΛειτουργικό ios: Είναι ασφαλές, πιο ακριβό και υπάρχει πλήρη συμβατότητα με προϊόντα και υπηρεσίες της apple.\nΛειτουργικό android: Είναι πιο ευέλικτο, παραμετροποιείται ανάλογα τις ανάγκες του χρήστη, πιο φτηνό και συμβατό με τα προϊόντα και της υπηρεσίες της google.\n2. Τιμή του smartphone\nΠροσδιορίστε το εύρος των χρημάτων τα οποία είστε διαθέσιμος να δώσετε. Συνήθως χωρίζουμε τα range cost σε 3 κατηγορίες\nΑπό 70€ έως 150€: Σε αυτή την κατηγορία μπορείτε να βρείτε android συσκευές αξιόπιστες με αρκετές δυνατότητες από κατασκευαστές όπως είναι η Xiaomi και η Huawei.\n150€ έως 250€: Σε αυτή την κατηγορία θα βρείτε αξιόπιστες συσκευές android πλήρως αναβαθμίσημα αλλά και παλιά μοντέλα iPhone με λειτουργικό ios τα οποία δεν αναβαθμίζονται πλέον σε νέες εκδόσεις λειτουργικού (ios).\n250€ έως 500€: Σε αυτή την κατηγορία μπορείτε να βρείτε φτηνές ναυαρχίδες android κινητών συνήθως κινέζων κατασκευαστών καθώς επίσης και παλιότερα μοντέλα iphone που εξακολουθεί το λειτουργικό να αναβαθμίζεται.\n>500 €: Σε αυτό το φάσμα θα βρείτε τα καλύτερα smartphones σε λειτουργικά android και σε ios που θα καλύψουν όλες τις ανάγκες σας.\n3. Επεξεργαστής και μνήμη του smartphone\nΕίναι πολύ σημαντικό να καταφέρετε μέσα στο εύρος χρημάτων που θα διαθέσετε να πάρετε όσο τον δυνατόν καλύτερο επεξεργαστή με μεγαλύτερη μνήμη.\nΘα πρέπει να γνωρίζετε ότι η μνήμη παίζει μεγάλο ρόλο στην ταχύτητα ενός smartphone. Για παράδειγμα είναι προτιμότερο να αγοράσετε ένα 4πύρηνο smartphone με 4gb ram από ένα 8πύρηνο με 2gb ram.\nΕπειδή τα περισσότερα smartphone άνω των 150 ευρώ είναι 8πύρηνα προτιμήστε κάποιο που συγχρονίζει σε χαμηλότερη ταχύτητα αλλά έχει περισσότερη μνήμη.\n4. Αποθηκευτικός χώρος του smartphone\nΜετά τον επεξεργαστή και την μνήμη ο αποθηκευτικός χώρος είναι το αμέσως επόμενο σημαντικό σημείο που πρέπει να προσέξετε. Καλό θα είναι το smartphone να διαθέτει μεγάλο εσωτερικό χώρο αποθήκευσης αλλά και δυνατότητα να δέχεται και κάρτα micro sd.\nΑλλιώς θα πρέπει να επιλέξετε μοντέλο με την παρακάτω σειρά:\nΠροτιμήστε smartphone με μεγάλο εσωτερικό χώρο αποθήκευσης και να δέχεται κάρτα micro sd.\nΣε διαφορετική περίπτωση προτιμήστε smartphone που διαθέτει μεγάλη εσωτερικό χώρο αποθήκευσης κι ας μην παίρνει κάρτα μνήμης\nΑλλιώς πάρτε smartphone που μπορεί να διαθέτει μικρό εσωτερικό χώρο αποθήκευσης και μπορεί να παίρνει κάρτα μνήμης micro sd.\nΣε περίπτωση που επιλέξετε smartphone με μικρό εσωτερικό χώρο αποθήκευσης και κάρτα sd, σιγουρευτεί ότι διαθέτει έκδοση λειτουργικού που μπορεί να εγκαταστήσει εφαρμογές στην κάρτα sd.\nΠροσπαθήστε να επιλέξετε συσκευή που να μην έχει κάτω από 32gb εσωτερική μνήμη.\n5. Λειτουργίες του smartphone\nΕπιλέξτε το smartphone το οποίο καλύπτει τις ανάγκες σας.\nΣιγουρευτείτε ότι είναι συμβατό με τις εφαρμογές που χρησιμοποιείτε στον υπολογιστή\nΕάν κάνετε μεταφορές αρχείων μέσω wifi/bt σιγουρευτείτε ότι το υποστηρίζει\nΕάν η ασφάλεια και η κρυπτογράφηση που διαθέτει καλύπτει τις ανάγκες σας\nΔείτε εάν οι εφαρμογές που χρησιμοποιείτε είναι δωρεάν ή πρέπει να πληρώνετε συνδρομή\nΕάν έχει gps θέλει υποστήριξη από data\nΜάθετε εάν οι εφαρμογές που σας ενδιαφέρουν υπάρχουν διαθέσιμες στο appstore ή στο playstore.\nΤύποι αρχείων που επιτρέπει το smartphone να κατεβάσετε. Πχ το iPhone έχει περιορισμούς στο downloading συγκεκριμένων τύπων αρχείων.\n6. Camera του smartphone\nΥπάρχει μεγάλο ποσοστό χρηστών -κυρίως γυναικών- που επιλέγουν το smartphone με κριτήριο την καλή camera. Έχουν κάνει ολόκληρη ανάλυση σχετικά με το πως επιλέγουμε κινητό τηλέφωνο με camera. Μπορείτε να το διαβάσετε ->εδώ<- .\nΕίναι λάθος να βάζετε την camera σαν πρώτη επιλογή σε ένα smartphone. Ειδικά τώρα που όλα τα smartphone έχουν ανεβάσει τον πήχη και διαθέτουν όλα αξιόλογες κάμερες. Άλλωστε την ωραιοποίηση των φωτογραφιών την αναλαμβάνουν πλέον εφαρμογές με AI τεχνολογία που ουσιαστικά απαιτούν καλό επεξεργαστή.\n7. Οθόνη του smartphone\nΟ τύπος οθόνης στο smartphone δίνει μεγάλη αξία στο smartphone. Ένα κινητό τηλέφωνο μπορεί να έχει κακή κάμερα και λόγω της υψηλής ευκρίνειας της οθόνης να βλέπετε τις φωτογραφίες που τραβάει πολύ καλύτερες από ένα άλλο τηλέφωνο που έχει καλύτερη κάμερα αλλά χειρότερη οθόνη.\nΟι τύποι οθονών που έχουν επικρατήσει στην αγορά πλέον είναι οι παρακάτω:\nSuper Amoled. Ακριβές οθόνες, υψηλή ευκρίνεια, έντονα χρώματα, έντονο μαύρο.\nIPS. Πιο φτηνές, υψηλή ευκρίνεια, φυσικά χρώματα, έντονο άσπρο.\nΜεγάλη βαρύτητα δίνουμε και στην ανάλυση. Οι περισσότερες οθόνες πλέον έχουν ανάλυση FullHD ενώ έχουν βγει κι οθόνες κινητών που έχουν ανάλυση 4k (βλέπε Sony Xperia 1). Καλό θα ήταν να επιλέξετε smartphone που διαθέτει τουλάχιστον Full HD ανάλυση (για να βλέπετε netflix, disney+, amazon prime κτλ)\nΜπαταρία του smartphone\nΜεγάλες οθόνες και ισχυροί επεξεργαστές απαιτούν και μεγάλες μπαταρίες. Πολύ βασικό ρόλο στην κατανάλωση της μπαταρίας παίζει και το λειτουργικό σύστημα. Συνήθως το ios κάνει μεγαλύτερη εξοικονόμηση από το android μιας και φορτώνει λιγότερα taskes από το android.\nΜία μπαταρία 3000mAh και πάνω θεωρείται μία καλή επιλογή. Βέβαια σημαντικό ρόλο παίζει και η εταιρία κατασκευής του κινητού. Π.χ ένα κινέζικο smartphone μιας εταιρίας όχι και τόσο γνωστής μπορεί να γράφει ότι η μπαταρία του είναι 6000mAh και στην πραγματικότητα να συμπεριφέρεται σαν μπαταρία των 3000mAh.\nΕγγύηση του smartphone\nΥπάρχουν εταιρίες που προσφέρουν ένα χρόνο εγγύηση καλής λειτουργίας στην Ελλάδα, ενώ με βάση ευρωπαικής οδηγίας όλες οι συσκευές τεχνολογίας πρέπει να έχουν τουλάχιστον 2 χρόνια εγγύηση.\nΕπίσης υπάρχουν smartphones τα οποία ενώ η επίσημη αντιπροσωπεία προσφέρει δύο χρόνια εγγύηση, αλλά τηλέφωνα που έχουν έρθει από μεσάζοντα από άλλη χώρα, η αντιπροσωπεία δεν τα καλύπτει καθόλου.\nΠαρατηρήσεις και συμβουλές\nΟ οδηγός που γράψαμε έχει σκοπό να σας βάλει σε μία σειρά τον τρόπο σκέψης για την σωστή επιλογή ενός smartphone.\nΟ κάθε χρήστης έχει τον δικό του τρόπο σκέψης και φυσικά μπορεί να βάλει διαφορετικές προτεραιότητες από αυτές που αναφέρουμε. Είναι όμως σημαντικό να γνωρίζουμε κάποιες λεπτομέρειες σχετικά με τις ανάγκες μας και το τι μπορεί να μας προσφέρει ένα smartphone\nΜην ακούτε πάντα τους πωλητές κινητών τηλεφώνων. Έχουν στόχους και προτεραιότητες να πουλήσουν τηλέφωνα που τους προωθούν οι εταιρίες – με περισσότερο κέρδος.\nΠηγαίνετε διαβασμένοι. Κατασταλάξτε πρώτα εσείς σε 3-4 μοντέλα και ζητείστε την βοήθεια του πωλητή πάνω σε αυτά με παρονομαστή τις ανάγκες σας.\nΜην βιάζεστε. Μπορεί να μην υπάρχει το μοντέλο που επιθυμείτε. Περιμένετε ή ψάξτε αλλού.\nΤο 9Volto είναι ένα εξειδικευμένο επισκευαστικό κέντρο smartphone, tablet και laptop, το οποίο μπορεί να αναλάβει οποιαδήποτε βλάβη σε harware αλλά και σε firmware επίπεδο.\nhttps://www.9volto.gr/wp-content/uploads/2019/08/epilogh-smartphone-ti-prepei-na-prosexo.jpg 400 400 Donatos Tzovaras https://www.9volto.gr/wp-content/uploads/2018/07/9volto-logo.png Donatos Tzovaras2019-08-19 22:45:362019-08-19 22:50:04Το καλύτερο κινητό τηλέφωνο. Πως το διαλέγω


ΒΙΒΛΙΟ - Ξενοφών Α. Μπρουντζάκης - Λιστολόγιο | MiC - GREEK MUSIC MAGAZINE\nΘα αναφέρω αυτά του Μπόρχες γιατί τα ανακάλυψα μετά από κόπο και επίπονες προσπάθειες και πέρασα μοναδικά στη διάρκεια της ανάγνωσής τους. Από τους Έλληνες, θ' ανέφερα άπαντα τα διηγήματα του Βιζυηνού.\nΌχι. Δεν διατηρώ καμιά απολύτως σχέση μαζί τους. Το ότι "υπάρχουν", μου είναι αρκετό. Έτσι κι αλλιώς, δημιουργούνται για να πάρουν το δικό τους δρόμο. Όσο πιο αυτόνομοι, τόσο το καλύτερο - για όλους μας.\nΑν κατάλαβα καλά, γράφοντας στο γραφείο του σπιτιού μου στον υπολογιστή μου (πλέον). Από το δρόμο, "κλέβοντας" από τις συζητήσεις με τους φίλους μου, και διαβάζοντας βιβλία άλλων.\nΜια κοινή περιπέτεια του σώματος: Τρία - τέσσερα επεισόδια αρθρώνονται γύρω από το ένα και μοναδικό φέρετρο του νησιού. Μνήμες της εφηβείας αναπλάθονται με μια σκοτεινά εύθυμη διάθεση στον κυρίαρχο στοχασμό του θανάτου, φωτίζοντας την απόσταση της τρεχούμενης ζωής, όχι τόσο από τα γεγονότα, όσο από το πέρασμα στην ανυπαρξία και την ανάμνηση.\nΤο πρώτο μου μυθιστόρημα. Αρνητικός απέναντι στις ανθρώπινες επαφές, ο κεντρικός ήρωας του βιβλίου καλλιεργεί την αυταπάτη της μοναδικότητάς του μέσα σ' ένα σπίτι που το έχει μετατρέψει σε ψυχικό καταφύγιο. Αρκεί να βρεθεί για λίγο σε μια συντροφιά για να νιώσει μειωμένος θανάσιμα. Μια τυχαία ματιά είναι ικανή να τον αναστατώσει, μια κουβέντα το κάνει να χάσει την αυτοκυριαρχία του, κάθε μορφή που τον πλησιάζει κρύβει και μια ύπουλη επίθεση. Η ζωή του θα αλλάξει ριζικά, όταν κάποια μέρα, από τύχη ή ατυχία, τα βήματά του τον φέρνου στο μπαρ "17": Μυρσίνη, Ισιδώρα, Εύα...μέσα στον ανεξάντλητο κόσμο των γυναικών και των ασήμαντων συνοδών τους, ο ήρωας παρακολουθεί την κατάρρευση της ύπαρξής του.\nΚάθε εποχή διεκδικεί το παρελθόν της, τις απαρχές της ύπαρξής της, όπως ακριβώς κάθε ανθρώπινη ύπαρξη για να βλαστήσει βυθίζει τις ρίζες της σε προγονικά πεπρωμένα. Είναι θέμα τύχης ή ατυχίας άραγε η δυνατότητα να καθορίσουμε τη μοίρα μας; Κι όταν τόσο πολλά προκαθορίζονται από αλλότριες ζωές και καταστάσεις, για ποια ελευθερία της βούλησης μιλάμε; Η ιστορία αρχίζει λοιπόν αρκετά χρόνια πριν γεννηθεί η ηρωίδα, με πρόσωπα και γεγονότα που θα παίξουν, ερήμην της, το δικό τους παιχνίδι στη ζωή της. Δέσμια μιας κληρονομημένης ιδεολογίας, η Ισμήνη θ' αγωνιστεί να βρει τη δική της περπατησιά στον κόσμο. Ακολουθώντας τα βήματά της, περιηγούμαστε στη μεταπολιτευτική Ελλάδα, βλέποντας με άλλα μάτια τη διαχείριση ιδεών και οραμάτων που μας στοίχειωσαν.\nΟι "καλύτερες μέρες" δεν είναι απλώς μια επαγγελία` είναι μια Βαβέλ χωρίς τέλος, που σε καίριες φάσεις της ιστορίας καταρρέει θορυβωδώς. Έτσι όπως τώρα, με την συνδρομή της ανοιχτής κοινωνίας, που εξαγόρασε σε τιμή ευκαιρίας τις προσδοκίες του μεταπολεμικού κόσμου, αποθηριωμένες εντελώς μετά τη δικτατορία.\nΤο τελευταίο σκέλος της ερώτησης σας είναι αν ξεχωρίζω κάποιο από τα βιβλία μου. Η απάντηση είναι ναι, αλλά δεν έχω αποφασίσει ακόμα ...ποιο είναι αυτό!\nΚατά σύμπτωση σήμερα 27 Οκτωβρίου είδα και το εξώφυλλο του καινούργιου βιβλίου μου που θα κυκλοφορήσει στις 3 Δεκεμβρίου 2009. Αν μάλιστα θεωρήσουμε ότι το οπισθόφυλλο είναι ταυτόχρονα το καλωσόρισμα αλλά κι το αποχαιρετιστήριο νεύμα ενός βιβλίου, σας το παρουσιάζω σε ..πρώτη παγκόσμια! Ο τίτλος είναι: ΑΠΟ ΣΤΗΘΟΥΣ. Ιστορίες ελαφρών ηθών και ιδεών.\n"Η μικρή Λουκρέτσια και ο ζωγράφος Φιλίπο, η Σελίν, μια πόρνη του 19ου αιώνα, ανοικονόμητης ομορφιάς, η Έμιλυ και μια δυναστεία θανάτου, η Μαρία από τον Ισπανικό Εμφύλιο, η Χάννα από το στρατόπεδο της Τρεμπλίνκα, η Μαίρη Λέιν απ' το Καντέρμπουρυ, η Άννα Μονς και ο Μέγας Πέτρος, αλλά και τόσοι άλλοι... Όλοι αυτοί είναι πλαστοί ήρωες που εισβάλλουν στην πραγματικότητα; Ή είναι ήρωες πραγματικοί, των οποίων η μοίρα πλαστογραφείται ανενδοίαστα; Πρόκειται για μία "από στήθους" βύθιση στην ιστορία; Άπλωμα στη γεωγραφία; Πολιτική σάτιρα; Ή για άγνωστες βιογραφίες που συναρθρώνονται αδιόρατα σε μία;\nΟι ιστορίες του βιβλίου, ιστορίες ελαφρών ηθών και ιδεών, μοιάζουν, η καθεμιά λιγότερο ή περισσότερο, ανοιχτά φετιχιστικές. Περιστρέφονται γύρω από το γυναικείο στήθος, γύρω από αυτό το αξεπέραστο σύμβολο ζωής, ευτυχίας, πάθους και έρωτα. Θα μπορούσε κανείς να τις χαρακτηρίσει ως ύμνους ή παρωδίες ενός θέματος` μόνο που το πραγματικό θέμα, αισιόδοξο παρ' όλες τις σκιές του, κρύβεται κάτω από το στήθος, ή και πίσω από αυτό."\nΗ εργασία αυτή εκτελείται στα πλαίσια ενός αυστηρού προγραμματισμού. Δε θεωρώ ότι υπάρχει κάποιο προσωπικό μυστικό σ' αυτό: διαβάζεις και γράφεις. Σκυμμένο κεφάλι χρειάζεται, δηλαδή μελέτη δίχως υπεροψία, και ανοιχτά τα μάτια, να μην σε πάρει ...ο ύπνος και σε σηκώσει!\nΤο πρόβλημα δεν είναι ότι μου κλέβει χρόνο, πράγμα που είναι μεγάλη αλήθεια, αλλά τόσο βιβλία κάθε εβδομάδα μου στερούν την απόλαυση της προσωπικής και απρόσκοπτης ανάγνωσης. Από την άλλη, είναι μια σοβαρή προπόνηση για να σε κρατά ετοιμοπόλεμο στις δικές σου λογοτεχνικές επιδόσεις. Θεωρώ πολύτιμη άσκηση αυτές τις εβδομαδιαίες, επέτρεψε μου να χαρακτηρίσω, επισκοπήσεις. Ωστόσο, ας σημειώσω ότι θεωρώ ως πληρέστερο "λογοτεχνικό περιβάλλον" την τρέχουσα ζωή.\nΦωτογρ. του συγγραφέα: Πέτρος Καστορίνης.


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: Αντικαπνιστική υστερία: λύσεις υπάρχουν. Αλλά μηδενίζονται από τις εμμονές.\nΔεν υπάρχει αμφιβολία ότι το κάπνισμα κάνει μεγάλο κακό στην υγεία. Και ότι η απόφαση της κυβέρνησης να αποκλείσει την προσέλευση καπνιστών σε κλειστούς χώρους όπου υπάρχουν παιδιά(κυρίως) αλλά και μη καπνιστές, είναι απόλυτα σωστή. Ο μη καπνιστής πρωθυπουργός το ξέρει, η κυβέρνηση το κατάλαβε, ο μέχρι πρότινος αντικαπνιστικός νόμος αποδείχθηκε ανίσχυρος. Ωστόσο είναι τουλάχιστον δυσεξήγητη η κυβερνητική εμμονή να καταδιώκει όχι μόνο τους καπνιστές αλλά και τις επιχειρήσεις που «φιλοξενούν» καπνιστές οι οποίοι αποτελούν ένα μεγάλο ποσοστό των «πελατών» τους .\nΔεν ξέρω αν θα χαμογελάσετε κοροϊδευτικά για τα γραφόμενά μου και συγγνώμη για την υπερβολή και ακρότητα του επιχειρήματος: Ποιο θα είναι το επόμενο βήμα των «ειδικών» εφαρμογής του αντικαπνιστικού νόμου; η υποχρεωτική αναγραφή στο πέτο των καπνιστών του γράμματος Κ ( καπνιστής) κατά τα πρότυπα της υποχρέωσης των Εβραίων να φέρουν στο πέτο τους το «Άστρο του Δαβίδ» τα χρόνια του «πογκρόμ» ;\nΠέρα από κάθε υπερβολή: Η βασική αρχή εφαρμογής του αντικαπνιστικού νόμου είναι απολύτως ορθή. Η ενίσχυση της συνειδητοποίησης των πολιτών-καπνιστών για την επικινδυνότητα της εξάρτησής τους από το τσιγάρο, είναι 100% σωστή. Και η επιβολή εφαρμόσιμων μέτρων για την απαγόρευση του καπνίσματος σε δημόσιους χώρους όπου υπάρχουν παιδιά ή άτομα με αναπνευστικά προβλήματα, υποχρεωτική και απαραίτητη. Από εκεί και πέρα, όλα τα άλλα θυμίζουν λίγο τσαντισμένα παιδιά που επειδή οι γονείς τους τούς έσκασαν τη μπάλα τους γιατί από απροσεξία έσπαγαν τα τζάμια, ξαμολύθηκαν και έσκασαν εκδικητικά ΟΛΕΣ τις μπάλες, ΟΛΩΝ των άλλων παιδιών.\nΗ σημερινή κατάσταση παραπέμπει σε μια φανταστική , υπέροχη « Χώρα των Θαυμάτων» όπου δεν υπάρχει ΚΑΝΕΝΑ πρόβλημα. Όπου όλοι έχουν ένα ζεστό σπίτι, ένα πιάτο φαγητό, μια καλή δουλειά με καλό μισθό, όπου κανείς δεν χρωστάει σε κανέναν , όπου δεν γίνονται πλειστηριασμοί πρώτης κατοικίας, όπου οι ανάπηροι μπορούν να κινηθούν στους δρόμους χωρίς να σκοντάφτουν στα εμπόδια, όπου υπάρχει ασφάλεια, τάξη, οργάνωση, καλές Δημόσιες Υπηρεσίες και καθαριότητα παντού, καλά νοσοκομεία, καλές συγκοινωνίες , δικαιοσύνη για όλους , όπου τα τρόφιμα είναι καλά και υγιεινά, όπου δεν υπάρχουν πιάτσες παράνομης πώλησης ναρκωτικών, όπου δεν υπάρχει πορνεία, όπου κανείς δεν οδηγεί αυτοκίνητο πιωμένος, όπου όλοι σέβονται τον άλλον, όπου δεν μας θερίζουν τα τροχαία, τα ναρκωτικά και η βία και το μόνο μας πρόβλημα, είναι το τσιγάρο.\nΜε κάθε σεμνότητα, κάθε ταπεινότητα και κάθε εκτίμηση στις προσπάθειες της κυβέρνησης : ενδιάμεσες και προοδευτικές λύσεις υπάρχουν. Κι εγώ, πρώτος εθελοντής να τις ακολουθήσω. Αλλά μηδενίζονται από τις εμμονές. Οι οποίες βλάπτουν τις προθέσεις.


Αίτημα της ΑΤΕ-ΕΚΑ για επείγουσα σύγκληση του Δ.Σ. του ΕΚΑ και πρόταση απεργιακής κλιμάκωσης ενάντια στο «αναπτυξιακό» ν/σ - elaliberta.gr\nΠαρασκευή, 11 Οκτωβρίου 2019 22:01\nΣε συνέχεια του αιτήματος που κατάθεσε η ΑΤΕ-ΕΚΑ στις 9/10 για επείγουσα σύγκληση του ΔΣ του ΕΚΑ, στις 10 Οκτώβρη κατέθεσε εκ νέου αίτημα για σύγκληση του Δ.Σ. και πρόταση απεργιακής κλιμάκωσης ενάντια στο «αναπτυξιακό» νομοσχέδιο της κυβέρνησης\nΤο βράδυ της Τετάρτης 9 Οκτώβρη κατατέθηκε στη Βουλή το «αναπτυξιακό» νομοσχέδιο της κυβέρνησης της ΝΔ, υπό τον τίτλο «Επενδύω στην Ελλάδα και άλλες διατάξεις». Μέσα από το πολυνομοσχέδιο (που κινείται στην ίδια αντιδραστική κατεύθυνση με εκείνο που μπήκε σε «διαβούλευση» στις 11/9) η κυβέρνηση επιχειρεί με σαρωτικό τρόπο να επιβάλει μια σειρά από ανατροπές προς όφελος του κεφαλαίου και σε βάρος των εργαζόμενων, της δημόσιας περιουσίας και του περιβάλλοντος. Πρόκειται για αποθέωση της επιχειρηματικότητας χωρίς «γραφειοκρατικά εμπόδια», φαστ-τρακ επενδύσεις και εισβολή του κεφαλαίου παντού. Η ανάπτυξή τους συνοδεύεται από την άγρια επίθεση στα δικαιώματα των εργαζόμενων, με νέο χτύπημα στις κλαδικές συλλογικές συμβάσεις, κρατική και εργοδοτική παρέμβαση στα συνδικάτα κ.ά. Ταυτόχρονα το μπαράζ δηλώσεων κυβερνητικών στελεχών για το "νέο Ασφαλιστικό", όπου επιχειρούν να αξιοποιήσουν και τις αποφάσεις του ΣτΕ για τον αντιασφαλιστικό νόμο Κατρούγκαλου, προμηνύει την ιδιωτικοποίηση της Κοινωνικής Ασφάλισης.\nΤο εργατικό κίνημα έχει ήδη πραγματοποιήσει δυο απεργιακές μάχες στέλνοντας μαζικό μήνυμα αντίστασης ενάντια στο αντεργατικό «αναπτυξιακό» έκτρωμα, απαιτώντας την απόσυρσή του. Στις 24 Σεπτέμβρη η απεργία εκτός από τον πόλεμο των δικαστηρίων, των εφοπλιστών και των αφεντικών, δέχτηκε και την επίθεση της ηγεσίας της ΓΣΕΕ που έδρασε ανοιχτά απεργοσπαστικά. Οι απεργίες στις 24 Σεπτέμβρη και στις 2 Οκτώβρη βρήκαν ανταπόκριση σε ένα αγωνιστικό δυναμικό εργαζομένων, κόντρα στα σχέδια αποκλιμάκωσης των δυνάμεων του εργοδοτικού και κυβερνητικού συνδικαλισμού, δημιουργώντας ελπίδες για την συνέχιση του αγώνα ενάντια στους κυβερνητικούς σχεδιασμούς. Δεν είναι τυχαίο ότι ο Κ. Μητσοτάκης έσπευσε να αμφισβητήσει ευθέως το απεργιακό δικαίωμα, αναμασώντας το κλασικό νεοφιλελεύθερο σλόγκαν «απεργούν οι λίγοι, ταλαιπωρούνται οι πολλοί».\nΣτην βάση όλων των παραπάνω ζητάμε την έκτακτη και επείγουσα σύγκληση του ΔΣ του ΕΚΑ, για να συζητήσουμε και να αποφασίσουμε την κλιμάκωση του αγώνα με νέα απεργία και άλλες κινητοποιήσεις ενάντια στο αντεργατικό-αντιλαϊκό πολυνομοσχέδιο. Η ΑΤΕ ΕΚΑ έχει καταθέσει στις δύο συνεδριάσεις του ΔΣ του ΕΚΑ, ολοκληρωμένη πρόταση κλιμάκωσης τόσο στο περιεχόμενο όσο και στην οργάνωση του αγώνα με διαδικασίες βάσης και συνελεύσεις, αλλά και με επόμενη απεργία.\nΛαμβάνοντας υπόψη την ανάγκη άμεσης απεργιακής κλιμάκωσης αφενός και αφετέρου την ανάγκη συζήτησης στη βάση των σωματείων, μέσα από συνελεύσεις και συσκέψεις, καθώς και την ανάγκη πλατιάς ενημέρωσης των εργαζόμενων θεωρούμε ότι το ΔΣ του ΕΚΑ πρέπει να προτείνει προς τα πρωτοβάθμια σωματεία την οργάνωση επόμενης 48ωρης ή έστω 24ωρης απεργίας, με την κατάθεση του πολυνομοσχεδίου στην Ολομέλεια της Βουλής. Η πρόταση του ΔΣ του ΕΚΑ να πάει προς τα πρωτοβάθμια σωματεία, μέλη του ΕΚΑ, όπου μέσα από τις δικές τους διαδικασίες, να συζητήσουν και να οργανώσουν την απεργιακή κινητοποίηση. Το ΕΚΑ μέσα από πλατιά σύσκεψη σωματείων, την ερχόμενη εβδομάδα, στην βάση των αποφάσεων των σωματείων, να προκηρύξει την απεργία.\nΟι δυνάμεις που έδωσαν την μάχη και σήκωσαν το βάρος της απεργίας στις 24/09 και στις 2/10 μπορούν να συντονίσουν την δράση τους για μια κοινή απεργιακή απάντηση σε δημόσιο και ιδιωτικό τομέα με την κατάθεση του επαίσχυντου πολυνομοσχεδίου στην Ολομέλεια της Βουλής. Για να δοθεί ένας ενωτικός, μαζικός, ταξικός αγώνας που θα εμπνεύσει. Το εργατικό κίνημα δεν χρειάζεται συμβολικές διαμαρτυρίες και εκτονώσεις, αλλά συντονισμένο αγώνα με απεργίες και άλλες κινητοποιήσεις για την ανάσχεση και απόκρουση της επίθεσης.\nΚαλούμε όλα τα μέλη του Δ.Σ. του ΕΚΑ κι ιδιαίτερα όσες δυνάμεις μιλούν στο όνομα του ταξικού εργατικού κινήματος, να στηρίξουν το αίτημά μας για έκτακτη σύγκληση του ΔΣ με στόχο την απεργιακή κλιμάκωση.\nΟι εργαζόμενοι και τα συνδικάτα να δώσουμε τη μάχη για να μην περάσει το επαίσχυντο πολυνομοσχέδιο\n- Για την κατάργηση όλων των μνημονίων καθώς και της συνεχιζόμενης ενισχυμένης ευρωκηδεμονίας. Κατάργηση των 714 ψηφισμένων μνημονιακών εφαρμοστικών νόμων που διατηρούνται σήμερα ολοζώντανοι.\n- Για δουλειά με πλήρη δικαιώματα. Αξιοπρεπείς Συλλογικές Συμβάσεις Εργασίας παντού. Αυξήσεις μισθών-αποδοχών. Άμεση επαναφορά όσων μας έκλεψαν με τα μνημόνια.\n- Για μόνιμη και σταθερή δουλειά για όλους. Μετατροπή όλων των ελαστικών σχέσεων εργασίας σε συμβάσεις αορίστου χρόνου χωρίς προϋποθέσεις. Αγώνας ενάντια στα προγράμματα ανακύκλωσης της ανεργίας και στην ελαστική εργασία.\n- Πάλη ενάντια στις ιδιωτικοποιήσεις, κάτω τα χέρια από ΔΕΗ, συγκοινωνίες, ΕΥΔΑΠ και όλα τα δημόσια αγαθά-«φιλέτα» που έχει βάλει στο μάτι το κεφάλαιο. Κρατικοποίηση με εργατικό έλεγχο και χωρίς αποζημίωση στους καπιταλιστές των επιχειρήσεων που έχουν ιδιωτικοποιηθεί.\n- Μείωση του χρόνου (και των ετών) εργασίας. Για να δουλέψουν οι άνεργοι, για να πάρουμε πίσω τον κλεμμένο πλούτο μας.\n- Κάτω τα χέρια από τις συντάξεις και τα ταμεία που μπαίνουν στο μνημονιακό Προκρούστη για ακόμα μια φορά. Όχι στην ιδιωτικοποίηση της ασφάλισης.\n- Κάτω τα χέρια από τα συνδικάτα, να μην περάσει η αντιαπεργιακή αντισυνδικαλιστική νομοθεσία. Συνδικάτα ελεύθερα από κράτος-κυβερνήσεις-εργοδότες. Με πλήρη και διευρυμένα δικαιώματα στη συνδικαλιστική οργάνωση και δράση, την απεργία, το συλλογικό και μαζικό αγώνα.\n- Αγώνας ενάντια στην περιβαλλοντική καταστροφή που φέρνει η καπιταλιστική ανάπτυξη και η υποταγή των πάντων στην κερδοφορία του κεφαλαίου.\nΤελευταία τροποποίηση στις Κυριακή, 29 Δεκεμβρίου 2019 21:30\nΠερισσότερα σε αυτή την κατηγορία: « Ταξική Εργατική Συσπείρωση Ε.Κ.Πειραιά: Αίτημα σύγκλησης της Διοίκησης του ΕΚΠ για απεργιακή κλιμάκωση Σύλλογος Εκπαιδευτικών Π.Ε. «Ο Παρθενώνας»: Για τον αποκλεισμό των προσφύγων μαθητών και μαθητριών από την εκπαίδευση »


“Στα χέρια του Τσίπρα το μέλλον της Ευρώπης”\n· 2 Ιουνίου, 2012 ··2 min read\nΣυνέντευξη στο περιοδικό ΤΙΜΕ\nΜε τον Αλέξη Τσίπρα να σημειώνει σε συνέντευξή του στο TIME πως για τον ΣΥΡΙΖΑ δεν είναι επιλογή η έξοδος της Ελλάδας από το ευρώ, το περιοδικό περιγράφει τον επικεφαλής του κόμματος ως τον άνθρωπο που μπορεί να κρατάει το μέλλον της Ευρώπης στα χέρια του…\n“Πριν μερικές εβδομάδες ο 37χρονος Αλέξης Τσίπρας ήταν ένας μικρός πολιτικός της αντιπολίτευσης. Σήμερα διαταράσσει την Ευρωπαϊκή Ένωση καθώς το αριστερό κόμμα του ΣΥΡΙΖΑ – κόμμα που περιέχει από μετριοπαθείς σοσιαλιστές μέχρι σκληρούς κομμουνιστές – ενδέχεται να κληθεί να σχηματίσει κυβέρνηση μετά τις εκλογές της 17ης Ιουνίου”, γράφει το περιοδικό TIME αναφερόμενο στον πρόεδρο του ΣΥΡΙΖΑ, παραθέτοντας εν συνεχεία τη συνέντευξη του αρχηγού του ΣΥΡΙΖΑ.\n“Ο Αλέξης Τσίπρας έχει καταφέρει μία έξυπνη πολιτική μεταμόρφωση από ηγέτη της ριζοσπαστικής αριστεράς σε σημαιοφόρο μιας αντιμνημονιακής και κατά της λιτότητας πολιτικής. Μπορεί και να κρατάει το μέλλον της Ευρώπης στα χέρια του. Το μόνο που του μένει να κάνει είναι να κερδίσει αρκετές έδρες”, τονίζει η συντάκτης Joanna Kakissis.\nΣτη συνέντευξή του ο πρόεδρος του ΣΥΡΙΖΑ, αναφέρει ότι “χρειάζονται διαρθρωτικές μεταρρυθμίσεις στην οικονομία της Ελλάδας αλλά και αποκατάσταση της εμπιστοσύνης του πολίτη”.\n“Χωρίς όμως τη συμβολή των πολιτών δεν γίνονται. Οι αλλαγές θα γίνουν και στα υψηλά εισοδήματα” και τονίζει ότι “κάποιες αλλαγές χρειάζονται χρόνο και κάποιες μπορούν να γίνουν γρήγορα, όπως το μητρώο περιουσιακών στοιχείων”.\n“Όποιος κάνει ψευδή φορολογική δήλωση θα πρέπει να τιμωρείται με κατάσχεση μέρους της περιουσίας του”, σημειώνει σε άλλο σημείο. “Όταν έχουμε έναν ασθενή που του δίνουμε ένα φάρμακο που τον κάνει ακόμη χειρότερα δεν είναι λογικό να συνεχίζουμε να του το δίνουμε”, υπογραμμίζει.\nΣτην ερώτηση αν η έξοδος από το ευρώ είναι μία πιθανή επιλογή για τον ΣΥΡΙΖΑ απαντάει ότι “όχι, δεν είναι επιλογή μας η έξοδος της Ελλάδας από το ευρώ.\nΑυτό θα είχε άμεσα κακό αντίκτυπο στα χαμηλά εισοδήματα. Πιστεύουμε στην Ευρώπη της αλληλεγγύης. Η Ευρώπη δεν μας σώζει δίνοντάς μας νέα δάνεια για να αποπληρώσουμε τα προηγούμενα, μας κρατάει ομήρους μια καταστροφική πολιτικής”, σημειώνει.\n“Η κα Μέρκελ φέρει μεγάλη ευθύνη για την ύφεση στην οποία βρίσκεται η Ευρωζώνη και το ευρώ. Επιμένει σε μία αδιέξοδη πολιτική. Πρέπει να διδασκόμαστε από τα λάθη του παρελθόντος όπως το 1930 που οδηγηθήκαμε στον Β’ Παγκόσμιο Πόλεμο”, σημειώνει σε άλλο σημείο αναφερόμενος και στις διαφορές της τότε Ευρωπαϊκής πολιτικής με τις πολιτικές του Ρούσβελτ που ακολούθησαν οι Ηνωμένες Πολιτείες Αμερικής.\n“Θέλουμε οι Ευρωπαίοι να δεχτούν ένα δίκαιο σχέδιο για την Ελλάδα, σήμερα μεγάλο μέρος του λαού έχει χάσει την αξιοπρέπειά του”, τόνισε και χαρακτήρισε τις αγορές με “κοπάδια άγριων ζώων που οδηγούνται από τα ένστικτά τους και δεν πρέπει να καταβροχθίσουν τις πολιτικές”.\nΤόνισε επίσης ότι αν η Ευρώπη τηρήσει σκληρή στάση και θελήσει να βγάλει την Ελλάδα από το ευρώ, αυτό θα οδηγούσε σε ντόμινο και άλλων χωρών, αφού οι αγορές των κερδοσκόπων δεν έχουν όρια.


Μερικά από τα πιο αμφιλεγόμενα μουσικά βίντεο όλων των εποχών | in.gr\nLil Nas X, Montero (Call Me By Your Name) (2021)\nΣτο βίντεο της χρονιάς (σίγουρα πράγματα) ο ράπερ Lil Nas X κατεβαίνει στην κόλαση σε ένα στύλο και κάνει lap dance στον Σατανά. Θέλετε κάτι περισσότερο; Από ανοιχτά σεξουαλικές παραστάσεις έως την καταδίκη της Καθολικής Εκκλησίας, εδώ είναι μερικά από τα πιο διαβόητα αμφιλεγόμενα μουσικά βίντεο των τελευταίων δεκαετιών.\nΤο να λέμε ότι το μουσικό βίντεο της Μαντόνα για το τραγούδι της δεκαετίας του ’80 «Like A Prayer» ήταν αμφιλεγόμενο, θα ήταν τουλάχιστον υποτιμητικό. Η Μαντόνα απεικονίζεται σε σκηνές με τον Ιησού και χορεύει ανάμεσα σε καμμένους σταυρούς. Είναι ασφαλές να πούμε ότι η Καθολική Εκκλησία δεν ήταν ευχαριστημένη με το τραγούδι και τα γραφικά της. Παραμένει εικονικό πάντως.\nKanye West, Famous (2016)\nΠεριμένατε να μην είναι ο Kanye West στην λίστα; Το βίντεο για το «Famous» προκάλεσε μεγάλη αναταραχή. Το βίντεο απεικονίζει κέρινες φιγούρες γυμνών διασημοτήτων σε ένα κρεβάτι, συμπεριλαμβανομένης της μακροχρόνιας διαμάχης Τέιλορ Σουίφτ, καθώς και άλλων ανθρώπων όπως ο Ντόναλντ Τραμπ.\nNirvana, Heart-Shaped Box (1993)\nΑπό τα κοράκια και τον εσταυρωμένο μέχρι τις εικόνες της Klu Klux Klan, το μουσικό βίντεο του Nirvana το 1993 για το «Heart-Shaped Box» και οι τρομερές εικόνες του συγκλόνισαν τους θεατές του.\nRihanna, S&M (2011)\nΜε στίχους για αλυσίδες και μαστίγια και «σεξ στον αέρα», το μουσικό βίντεο για το «S&M» ήταν αναμενόμενο ότι θα προκαλέσει αντιδράσεις. Μαζί με τα σέξι εσώρουχα και μια πλαστική κούκλα στο σκηνικό, η Ριάνα κάνει βόλτα τον Πέρεζ Χίλτον με ένα λουρί σκύλου. Το σεξουαλικό θέμα προκάλεσε την απαγόρευση του βίντεο σε 11 χώρες. Δώσε Ριάνα…\nCardi B και Megan Thee Stallion, WAP (2020)\nΤο «WAP» έκανε αναμφισβήτητα πάταγο το 2020. Όχι μόνο οι στίχοι είναι αρκετά πικάντικοι για να προκαλέσουν αντιδράσεις από το Συντηρητικό Κόμμα , έκτακτο δελτίο ειδήσεων στο Fox και πολλά προτοσέλιδα, αλλά το συνοδευτικό μουσικό βίντεο πρόσθεσε λάδι στη φωτιά. Η σεξουαλικότητα στα καλύτερα της και σαν μην έφτανε αυτό εμφανίστηκε η Κάιλι Τζένερ στο κλιπ. Όλα αυτά μαζί έκαναν το Διαδίκτυο να σπάσει.\nTAGS: Lil Nas Xαμφιλεγόμεναβίντεο κλιπ\nΣχετικά άρθρα: ➤ Τα πιο υγιεινά αλεύρια για εσάς που προσέχετε τη διατροφή σας ➤ Avicii: Νέα βιογραφία για τον αδικοχαμένο DJ ➤ Προσοχή : Να γιατί δεν πρέπει να ξαναφορτίσετε το κινητό σας στο αυτοκίνητο


Για το μόνο που μπορείς να μετανιώσεις, είναι για τα αισθήματα που δεν έδειξες.. - LoveLetters\nHome Featured Για το μόνο που μπορείς να μετανιώσεις, είναι για τα αισθήματα που δεν έδειξες..\nNow reading: Για το μόνο που μπορείς να μετανιώσεις, είναι για τα αισθήματα που δεν έδειξες..\nΓια το μόνο που μπορείς να μετανιώσεις, είναι για τα αισθήματα που δεν έδειξες..\nΣτο είχα πει από την πρώτη στιγμή που σε γνώρισα ότι την είχα πατήσει άσχημα μαζί σου. Στο είχα πει ότι είχα δεθεί μαζί σου και σε αγάπησα στην πορεία όσο τίποτα άλλο στον κόσμο. Στο είχα πει ότι δε μπορώ να φανταστώ τη ζωή μου χωρίς εσένα. Στα είχα πει όλα. Δε ντράπηκα να στα πω. Δε δίστασα να τα αποκαλύψω μήπως και με εκμεταλλευτείς, μήπως και δε πάρω πίσω ότι μου αναλογεί.\nΜε το σε αγαπώ εννοούμε εγώ αγαπώ, εγώ νιώθω όσα νιώθω άσχετα με το τι κάνει ο άλλος. Δεν αγαπάς κάποιον μονάχα αν στο πει πρώτα ο άλλος, ούτε αν σου πει δε σε αγαπάει γυρνάς το διακόπτη και παύεις να τον αγαπάς κι εσύ.\nΔε φοβήθηκα για τίποτα. Δεν κουράστηκα να δίνω. Δεν κουράστηκα να περιμένω πότε θα είσαι έτοιμος να μου αφεθείς όσο εγώ. Ακόμα όμως κι αν δεν είσαι εγώ δε θα αλλάξω. Ούτε θα κρύβομαι πίσω από το δάχτυλό μου. Γιατί με το να μην εκφράζομαι τι θα κερδίσω;\nΝα χω μια ασπίδα για να μην πληγωθώ και να μη θιχτεί ο εγωισμός μου, αν τυχόν δεν αισθάνεσαι το ίδιο;\nΜε την επιμονή μου και τον τρόπο μου σε κέρδισα. Με ερωτεύτηκες και είχαμε μια ωραία σχέση για ένα μικρό διάστημα. Μικρό μεγάλο δεν έχει και τόση σημασία. Ήταν μια σχέση που δοκιμάστηκε, είχε τα σκαμπανεβάσματά της, έκανε τον κύκλο της και τελείωσε.\nΔε μετανιώνω για τίποτα. Αφέθηκα και το έζησα μέχρι εκεί που πήγε. Νιώθω γεμάτη και καλά μέσα μου που ελευθέρωσα τα όσα ένιωθα και ας τελείωσε.\nΌλα τα ωραία εξάλλου κάποτε τελειώνουν κι έρχονται τα άσχημα. Αυτό δε σημαίνει ότι δε θα ξανάρθει πάλι κάτι ωραίο και ίσως πιο ωραίο από πριν.\nΜε τις όποιες όμως συνθήκες και να υπάρχουν ας μη φορτωνόμαστε αισθήματα βαριά, ας μη τα κουβαλάμε μονάχοι μας. Να εκφραζόμαστε και το κάθε συναίσθημα να κουμπώνει εκεί όπου ανήκει.\nΜεταξύ πάθους και λάθους, ένας απαγορευμένος έρωτας δρόμος.\nΧτίσε τη στιγμή σου, όσο καλύτερα γίνεται, με τα υλικά που έχεις..\nΑκόμα και μια ματιά πίσω, τώρα είναι εμπόδιο..\nΑκόμα δεν συνήθισα στην ιδέα να ζω χωρίς εσένα..


Λυσσασμένοι ένθεν και εκείθεν! - Ατέχνως\nΒρίσκεστε:Ατέχνως»Ματιές στην Επικαιρότητα»Λυσσασμένοι ένθεν και εκείθεν!\nΛυσσασμένοι ένθεν και εκείθεν!\nΑπό Ηρακλής Κακαβάνης στο Φεβ 2, 2017 Ματιές στην Επικαιρότητα\nΒόλφανγκ Σόιμπλε ΔΝΤ Μαρία Φίλη Νίκος Ξυδάκης\nΠροηγούμενη δημοσίευση Ηλίας Σιμόπουλος: Mια μεγάλη και σεμνή προσωπικότητα της Ελληνικής Γραμματείας!\nΕπόμενη δημοσίευση ΜΕΤΡΟΝΟΜΟΣ – Αφιερωμένος στον Άλκη Αλκαίο


Θα την πάρουμε την Πόλη, Βλαδίμηρε; – Προέλαση\nDonkeyHoteyΘα την πάρουμε την Πόλη, Βλαδίμηρε; Δούκας Γαϊτατζής 23/07/2016 ΑΠΟΨΕΙΣ, ΑΣΙΑ, ΕΛΛΑΔΑ, ΚΟΣΜΟΣ, ΜΕΣΗ ΑΝΑΤΟΛΗ, ΠΛΟΗΓΗΣΗ\nΤου Θανάση Μαυρίδη πρωτοδημοσιεύθηκε στο liberal.gr\nΗ ρωσική αρκούδα θα βρυχηθεί και η τουρκιά θα σπεύσει να εξαφανιστεί από τον φόβο της! Θα χαθεί στα βάθη της Ανατολής κι έτσι θα ελευθερωθεί η Πόλη. Θα επιστρέψουμε θριαμβευτές να ψάλουμε μαζί με τον Βλαδίμηρο στην Αγιά Σοφιά «τη Υπερμάχω». Λευκά άλογα, γαλόνια και μαύρα ράσα να βαπτίζουν όσους ξεχάστηκαν και έμειναν πίσω…\nΠηγή εικόνας: DonkeyHotey\nΣχετικά άρθραΛυκοφιλίες…Πούτιν vs. Rimland και το ρωσικό δίλημμα… ώρα της κρίσεως για όλουςΡωσία και Τουρκία φέρονται μεταξύ τους φιλικά – Αλλά πόσο θα διαρκέσει αυτό;Το Ισλαμικό Κράτος : Δημιουργία- Μετεξέλιξη- Μodus operandiΤο βαθύ αντιδυτικό αφήγημα της ΤουρκίαςΡωσία και Τουρκία επανεκκινούν το σχέδιο αγωγού αερίου “Turkish Stream”\nροήΡωσία-РоссияΤουρκία-TürkiyeAbout The AuthorΔούκας Γαϊτατζής Υποβάλλοντας το σχόλιο σου επιβεβαιώνεις ότι έχεις διαβάσει και αποδεχθεί τους όρους χρήσης και σχολιασμού του ιστοτόπου. Η ευθύνη των σχολίων (αστική και ποινική) βαρύνει τους σχολιαστές. Οι απόψεις που εκφράζονται δεν αντιπροσωπεύουν εκείνες της "Προέλασης" και δεν πρέπει να εκλαμβάνονται ως τέτοιες.


Εντός δεκαπενθημέρου ξεκινά η υποβολή των φορολογικών δηλώσεων - Χωρίς αλλαγές ΕΝΦΙΑ και αντικειμενικές αξίες\nΔιευκρίνισε δε, πως δεν θα αλλάξουν φέτος οι τιμές των αντικειμενικών αξιών, παραπέμποντας ουσιαστικά στο 2022 για τις όποιες αλλαγές στις τιμές ζώνης. «Θα τρέξει η άσκηση και καθώς υπάρχει η δέσμευση για μηδενικό δημοσιονομικό αποτέλεσμα, θα δούμε πώς θα ενσωματώσουμε την υπεσχημένη μείωση του 8%», τόνισε.\nΧθες πληρώθηκαν υπόλοιπα ύψους 62,7 εκατ. ευρώ από την Επιστρεπτέα Προκαταβολή 7 σε 20.359 δικαιούχους. Ενώ, μέσω αυτού του προγράμματος, πιστώθηκαν 167 εκατ. ευρώ στην εστίαση τη Μεγάλη Εβδομάδα.\nΤρέχει το πρόγραμμα «ΓΕΦΥΡΑ ΙΙ», στο οποίο «22.921 επιχειρήσεις έχουν ενταχθεί, ενώ θα δοθεί και μια παράταση έως το τέλος του μήνα για να δηλώσουν συμμετοχή και άλλες επιχειρήσεις».\nΑναφορικά με τη μονιμοποίηση των μειώσεων φόρων, ο κ. Σταϊκούρας σημείωσε ότι αυτές θα εξετασθούν υπό το πρίσμα της δημοσιονομικής ισορροπίας. «Προβλέπουμε φέτος έλλειμμα 7% και μηδενισμό του το 2022. Σταδιακά θα αποσύρονται τα μέτρα στήριξης και μαζί με την ανάκαμψη, την αξιοποίηση των πόρων του Ταμείου Ανάκαμψης, θα διασφαλίσουμε μια δημοσιονομική ισορροπία και όχι με μέτρα λιτότητας», επεσήμανε.\n«Έχουμε πόρους και χτίζουμε ταμειακά διαθέσιμα με μηδενικό κόστος δανεισμού. Ο τουρισμός θα πάει καλύτερα από πέρυσι, ενώ υπάρχει μια αύξηση των καταθέσεων κατά 20 δισ. και το Ταμείο Ανάκαμψης», πρόσθεσε για την επόμενη ημέρα.


Παραπέμπει την Ελλάδα στο Ευρωπαϊκό δικαστήριο για τα τζάκια ο Όλι Ρεν!!! - Status Radio 94.2\nΚατατέθηκε στην Ευρωβουλή ερώτηση από τον Ευρωβουλευτή Νίκος Σαλαβράκο για τον Χότζα που ενοχλεί σε ώρες κοινής ησυχίας, στο χωρίο Σώστης του Ιάσμου, είπε ο σύμβουλος του ευρωπαϊκού συμβουλίου, Κωστής Αϊβαλιώτης.\nΕπίσης, τόνισε πως ο Ευρωπαίος Επίτροπος Όλι Ρεν, στέλνει την Ελλάδα στο Ευρωπαϊκό δικαστήριο, λόγω της μόλυνσης που προκαλούν στην ατμόσφαιρα τα τζάκια, καθώς το πετρέλαιο είναι πανάκριβο. Έτσι η Ελλάδα κινδυνεύει να πληρώσει πρόστιμο για μόλυνση του περιβάλλοντος.\nΤέλος είπε, πως ενώ έγιναν προσφυγές κατά του χαρατσιού στην Ευρωπαϊκή ένωση, κανένας Δήμαρχος δεν βοήθησε στην προσφυγή αυτή.\nΔεν θα κλείσει η ΔΕΥΑ Ορεστιάδας\nΔημοσχάκης: Μήνυμα εξυγίανσης από τον Μητσοτάκη, η διάλυση της ΟΝΝΕΔ


Νίκος Μουτσινάς: Το πρώτο τρέιλερ για την επιστροφή του «Καλό μεσημεράκι»! - Fay's book\nHome / Best of TV / Νίκος Μουτσινάς: Το πρώτο τρέιλερ για την επιστροφή του «Καλό μεσημεράκι»!\nΝίκος Μουτσινάς: Το πρώτο τρέιλερ για την επιστροφή του «Καλό μεσημεράκι»!\n27 / 07 / 2020 από Λία Παππά\nΑρχές Ιουλίου ο Νίκος Μουτσινάς αποχαιρέτησε τους τηλεθεατές του ΣΚΑΪ με ένα «Καλό μεσημεράκι» – υπερπαραγωγή, όπου πλήθος celebrities έκαναν το πέρασμά τους από την εκπομπή για να τιμήσουν τον παρουσιαστή.\n“Εγώ θέλω να σας ευχηθώ ένα υπέροχο, ήρεμο καλοκαίρι. Να πάρετε δυνάμεις, να κάνετε ό,τι σας κατεβαίνει στο κεφάλι, να ακούτε την καρδιά σας, να είναι όλοι οι υπόλοιποι γραμμένοι στο Γκιώνη σας, να κάνετε ό,τι θέλετε, να αγαπάτε τον εαυτό σας και εμείς… τα λέμε τελικά Στέλιο τέλος Σεπτέμβρη; Α; Ανακοινώνω ε; Μεγάλη σιγουριά! Εν πάση περιπτώσει, αν ξέρεις κάτι παραπάνω. Κι εμείς ραντεβού εδώ τον Σεπτέμβρη. Πολλά φιλιά, θα μου λείψετε!”, είχε πει ο παρουσιαστής στο κλείσιμο της εκπομπής.\nΠριν καλά καλά βγει ο Ιούλιος, το πρώτο τρέιλερ του Νίκου Μουτσινά βρίσκεται ήδη στον αέρα!\nΗ μελωδία «What a beautiful day» ακούγεται, ενώ στο backround τα τζιτζίκια δίνουν το δικό τους ρεσιτάλ καθώς η κάμερα περιπλανιέται σε ένα σπίτι στο οποίο μοιάζει μόλις να τελείωσε ένα πάρτυ, με ασεξουάρ θαλάσσης, αλλά και τη γνώριμη χρυσή τηλεόραση να βρίσκονται στο πάτωμα, ενώ το πλάνο σταματά στον Νίκο Μουτσινά ο οποίος βρίσκεται πεσμένος ανάσκελα και κοιμάται του καλού καιρού…\n“To be continued”, εμφανίζεται στο τέλος του teaser για τη νέα χρονιά του «Καλό μεσημεράκι».\nΤι έχει συμβεί? 😱 #kalomesimeraki #tobecontinued\nΗ δημοσίευση κοινοποιήθηκε από το χρήστη Kalo Mesimeraki (@kalomesimeraki) στις 27 Ιούλ, 2020 στις 8:36 πμ PDT\nΠριν λίγες ημέρες, μαζί με την Βάνια ο παρουσιαστής μας είχε δώσει μια γεύση από τα όσα έχουμε να δούμε σε αυτό το τρέιλερ…\nΟ @nikosmoutsinas βοήθησε στο μακιγιαζ της Βάνιας! 😂 Έρχεται σε λίγες μέρες το trailer.✌🏻#kalomesimeraki #trailer #comingsoon #newseason\nΗ δημοσίευση κοινοποιήθηκε από το χρήστη Kalo Mesimeraki (@kalomesimeraki) στις 25 Ιούλ, 2020 στις 8:51 πμ PDT\nΠαναγιώτης Θεόφιλος: Δείτε το βίντεο με την πρόταση γάμου στην αγαπημένη του!


Jon Kortajarena: ο Ισπανός που συνεχίζει να κόβει την ανάσα σου με την εμφάνισή του - AllYou.gr\nΈνα από τα πιο επιτυχημένα και ακριβοπληρωμένα μοντέλα στον χώρο του διεθνούς ανδρικού modelling θα σε κάνει να θες να μάθεις ισπανικά! Kι αν σπας το κεφάλι σου να θυμηθείς πού αλλού τον έχεις δει εκτός από εξώφυλλα, διαφημίσεις, σποτ και πασαρέλα… - σε περίπτωση που παρακολούθησες την ταινία A single man, του Tom Ford, με τον Colin Firth (το 2009), τότε σίγουρα τον πρόσεξες…\nΟ Jon Kortajarena Redruello (Τζον Κορταχαρένα) γεννήθηκε στις 19 Μαΐου 1985 κι είναι Ισπανός, μοντέλο και ηθοποιός. Μερικές από διαφημιστικές καμπάνιες στις οποίες έχει συμμετάσχει περιλαμβάνουν ονόματα όπως Just Cavalli, Versace, Giorgio Armani, Bally, Etro, Trussardi, Diesel, Mangano, Lagerfeld, Pepe Jeans αλλά κυρίως H&M, Zara, Guess και Tom Ford. Στις 26 Ιουνίου 2009, το Forbes τον κατέταξε όγδοο στα 10 πιο επιτυχημένα αρσενικά μοντέλα του κόσμου.\nΕνώ έχει βρεθεί και στο νούμερο 4 στη λίστα των Top 25 των Models.\nΓεννήθηκε στο Μπιλμπάο της Ισπανίας. Τον «ανακάλυψαν» τον Σεπτέμβριο του 2003 ενώ έκανε διακοπές στη Βαρκελώνη και συνόδευε έναν φίλο που είχε προσκληθεί να παρακολουθήσει μια επίδειξη μόδας. Ενώ ήταν εκεί, ένας booker τον παρατήρησε και τον έπεισε να δώσει μια ευκαιρία στον κόσμο της μόδας. Η πρώτη του επαγγελματική εμπειρία ήταν σε επίδειξη της Εβδομάδας Μόδας της Μαδρίτης για τον Roberto Verino. Έφυγε από το Μπιλμπάο, τη γενέτειρά του, και μπήκε στη βιομηχανία της μόδας στο Παρίσι. Το 2004, σε ηλικία 18 ετών, ο Kortajarena έγινε το πρόσωπο του Just Cavalli για την ανοιξιάτικη καμπάνια του Roberto Cavalli, η οποία απογείωσε γρήγορα την καριέρα του. Έκανε το ντεμπούτο του στη διεθνή επίδειξη μόδας το φθινόπωρο στις εβδομάδες μόδας του Μιλάνου και του Παρισιού για τους Emporio Armani και John Galliano. Δύο μήνες αργότερα, στη Νέα Υόρκη, ο Steven Meisel τον φωτογράφισε για τον Versace. Τα άλλα διαπιστευτήρια του Kortajarena σε πασαρέλες περιλαμβάνουν συνεργασίες για Bottega Veneta, Dolce & Gabbana, Salvatore Ferragamo, Carolina Herrera, Giorgio Armani, John Galliano και Chanel στο Μιλάνο και το Παρίσι.\nΤο 2007, υπέγραψε με τον Guess και ανανέωσε το συμβόλαιό του ξανά το 2008. Με νέες καμπάνιες, ο Terry Richardson φωτογράφησε την Kortajarena για τον Tom Ford μαζί με τον Noah Mills και έγινε το πρωταγωνιστικό αρσενικό μοντέλο της ετικέτας για τις επόμενες συνεχόμενες σεζόν. Εμφανίστηκε στο εξώφυλλο του τεύχους άνοιξη/καλοκαίρι 2008 του περιοδικού L'Officiel Hommes, που του αφιέρωσε 200 σελίδες, με τον τίτλο του εξωφύλλου να γράφει 200 Pages of Fashion with Jon Kortajarena.\nΓια τις διαφημιστικές καμπάνιες ανδρικών ενδυμάτων και γυαλιών του 2009, ο Jon σκηνοθέτησε και φωτογραφήθηκε τέχνη, για πρώτη φορά, από τον ίδιο τον Tom Ford.\nΣτις 26 Ιουνίου 2009, το Forbes δημοσίευσε τη λίστα με τα 10 πιο επιτυχημένα αρσενικά μοντέλα στον κόσμο κατατάσσοντας τον Kortajarena στην 8η θέση. Τον Νοέμβριο της ίδιας χρονιάς ονομάστηκε από το γερμανικό GQ ως μοντέλο της χρονιάς. Τα βραβεία Marie Claire της Ισπανίας Prix de la Moda του απένειμαν το Καλύτερο Ισπανικό Μοντέλο για το 2009.\nΤο 2010 συμμετείχε σε διαφημιστικές καμπάνιες για H&M, True Trussardi και Esprit, Pepe Jeans. Το 2011 επιλέχθηκε ως ένα από τα μοντέλα που θα πρωταγωνιστούσαν στη νέα διαφημιστική ιδέα της Lacoste, αξίας 66 εκατομμυρίων δολαρίων, με το νέο χαρακτηριστικό, «Unconventional Chic». Οι διαφημίσεις φωτογραφήθηκαν από τον Mert και τον Marcus που έδειχναν τα μοντέλα να φορούν τα εμβληματικά λευκά μπλουζάκια πόλο Lacoste πάνω από βραδινά ρούχα. Στη συνέχεια, έγινε το εξώφυλλο του τεύχους Μαρτίου 2011 της Vogue Spain μαζί με την Anja Rubik και τον συμπατριώτη του Andres Velencoso. Έχει υποδυθεί τον Alex σε ένα επεισόδιο της σειράς Amazon Prime Video 2020 Tales from the Loop.\nΖει αυτή τη στιγμή στο Λονδίνο. Μιλάει βασκικά, ισπανικά και αγγλικά. Αν δεν έκανε μόντελινγκ θα ήταν ηθοποιός πλήρους απασχόλησης. Ωστόσο, σημειώνει ότι ο εσωτερικός σχεδιασμός και η φωτογραφία είναι ορισμένοι τομείς που ανέκαθεν τον μαγνήτιζαν. Τα χόμπι του περιλαμβάνουν την παρακολούθηση ταινιών, τα βιβλία του Hermann Hesse, ηλιοθεραπεία, βόλτες στο βουνό με φίλους και το να ακούει μουσική. Περιγράφει τον εαυτό του ως «απόλυτο ρομαντικό». Έχει μιλήσει ανοιχτά για την ομοφυλοφιλία του και είχε σχέση με τον Ουαλό ηθοποιό Λουκ Έβανς.


Από ΕΦΗΜΕΡΙΔΑ ΠΑΤΡΙΣ Τελευταία Ενημέρωση Μαρ 9, 2020\nΦόρμουλα χωρίς κόσμο\nΗ έξαρση του κοροναϊού σε διεθνές επίπεδο επηρεάζει φυσικά και το νέο πρωτάθλημα της Φόρμουλα Ένα. Έτσι, μετά την αναβολή του κινεζικού Γκραν Πρι, οι διοργανωτές του αγώνα στο Μπαχρέιν γνωστοποίησαν ότι θα διεξαχθεί χωρίς θεατές και με την παρουσία μόνο όσον είναι απαραίτητοι για την πραγματοποίησή του. Ο αγώνας στο Μπαχρέιν είναι ο δεύτερος της Φόρμουλα Ένα για το 2020 (20-22 Μαρτίου), με την πρεμιέρα να είναι προγραμματισμένη το ερχόμενο σαββατοκύριακο στη Μελβούρνη.\nΜετά τα θεωρούμενα ντέρμπι, οι ξένοι διαιτητές θα διευθύνουν και τα εναπομείναντα παιχνίδια Κυπέλλου, αλλά και αυτά των πλέι οφ. Ακόμα και οι υπεύθυνοι για το VAR θα είναι από το εξωτερικό.\nΗ απαξίωση των Ελλήνων πλήρης, και μάλιστα από αυτούς που τους θεωρούσαν μέχρι πριν από λίγους μήνες άξιους να φέρουν εις πέρας το έργο τους. Γιατί στα μάτια των φιλάθλων έχουν ξεπέσει εδώ και πολλά χρόνια.\nΤο περίεργο σε αυτήν την, πρωτοφανή για τα ευρωπαϊκά ποδοσφαιρικά δεδομένα, περίπτωση είναι πως δεν υπάρχει αντίδραση. Οι μέχρι πρότινος «άρχοντες των γηπέδων» τρώνε τα χαστούκια το ένα πίσω από το άλλο και όχι μόνο δεν διαμαρτύρονται, αλλά γυρίζουν και το άλλο μάγουλο.\nΤην ιδιότητα της αθλήτριας και του διαιτητή συνδυάζει φέτος η Ελένη Καρανικόλα (αριστερά στη φωτό). Μετά από αρκετά χρόνια επέστρεψε στα παρκέ φορώντας τη φανέλα του Εργοτέλη (είχε ξεκινήσει στη ΓΕΗ) και παράλληλα συνεχίζει να σφυρίζει στα τοπικά πρωταθλήματα.\nΤο περασμένο Σάββατο ήταν γεμάτο, αφού το μεσημέρι έπαιξε στο ματς ΟΦΗ-Εργοτέλης στο ΒΑΚ και στη συνέχεια σφύριξε τον αγώνα των ανδρών, Ηράκλειο-ΟΑΧ.\nΒραβεύσεις με νόημα\nΔύο ιδιαίτερες βραβεύσεις πραγματοποίησε η ομάδα μπάσκετ του ΟΦΗ, στο ημίχρονο του χθεσινού αγώνα με την Πεντέλη.\nΜια φανέλα της ομάδας με το μήνυμα «Stay strong» δόθηκε στον άτυχο Βραζιλιάνο ποδοσφαιριστή του ΟΦΗ Φερέιρα Σόουζα,\nο οποίος παρακολούθησε το ματς μαζί με τον συμπαίκτη του Μπράουν.\nΒραβεύτηκε επίσης ο Ηρακλειώτης Αλέξανδρος Μανουσέλης, ο οποίος εδώ και 16 χρόνια παλεύει με την σκλήρυνση κατά πλάκας, μία πάθηση που δεν τον εμπόδισε να κάνει τα όνειρά του πραγματικότητα.\nΟ ΟΦΗ για τις γυναίκες\nTην υποστήριξή της στην Παγκόσμια Ημέρα της Γυναίκας η οποία εορτάστηκε χθες, εξέφρασε με το δικό της ξεχωριστό μήνυμα η ΠΑΕ ΟΦΗ στα social media. Πώς αλλιώς να ευχαριστήσει το ωραίο φύλο για τη δυναμική παρουσία του και φέτος στο «Γεντί Κουλέ»…\n«Ζεστά» έχει πάρει ο κόσμος του Αρκαλοχωρίου την επιστροφή της ανδρικής ομάδας μπάσκετ στο πρωτάθλημα της ΕΚΑΣΚ, παρ’ ότι τα αποτελέσματα δεν είναι και τα καλύτερα.\nΗ ατμόσφαιρα στο ματς με τον Ηρόδοτο ήταν πολύ καλή και οι γηπεδούχοι ευχαρίστησαν τον κόσμο για τη στήριξή του. Παράλληλα ευχήθηκαν χρόνια πολλά στον αθλητή Κουτσουράδη για τα γενέθλιά του και εξέφρασαν τα συλλυπητήριά τους στον προπονητή της ομάδας Μύρωνα Παπαδάκη για τον χαμό του παππού του.\nΒρέθηκε μια φόρμουλα, άνοιξαν οι κάνουλες\nΑ1 ΓΥΝΑΙΚΩΝ: Νίκη του ΟΑΧ


Χρυσαφένιο Μοσχάτο Σάμου: Το κρασί των θεών… στο τραπέζι των ανθρώπων! | Ποδήλατο καφέ - podilato caffè- (bicicletta caffè, bicycle cafe, bisiklet kahve, bicicleta café, café vélo, قهوه دوچرخه , 自行車咖啡, бицикл кафа )..................... Λιμάνι σκέψης, δίνει την δυνατότητα να διασκεδάζεις έξω ξοδεύοντας λιγότερα από το να κάτσετε σπίτι.\nΧρυσαφένιο Μοσχάτο Σάμου: Το κρασί των θεών… στο τραπέζι των ανθρώπων!\nPosted by pk π on 22/11/2019\nPosted in: Food-Φαγητό,Κρασί + αμπέλι- wine & vineyards,SAMOS=ΣΑΜΟΣ.\tΣχολιάστε\nΠεζούλες ξερολιθιάς και ορεινό ανάγλυφο με τη χαρακτηριστική ονομασία «Άμπελος» για έναν από τους δύο ορεινούς όγκους που δεσπόζουν στην πυκνόφυτη Σάμο. Ένας από τους ομορφότερους αμπελώνες του κόσμου, αυτός με το χρυσαφένιο μοσχάτο σαμιώτικο σταφύλι, απλώνεται σε όλο σχεδόν το νησί…\nΜαγευτικός πλούτος αρωμάτων και βελούδινη, αξέχαστη γλύκα. Ο μύθος για τη διαμάχη του θεού Διονύσου με τις Αμαζόνες.Θρυλείται πως ο ίδιος ο Διόνυσος δίδαξε στους Σαμιώτες την καλλιέργεια της αμπέλου αλλά και τον τρόπο οινοποίησης, ως ανταπόδοση στη βοήθεια που του παρείχαν για να κατατροπώσει τις Αμαζόνες.\nΗ ιστορική παράδοση αναφέρει πως ο πρώτος που δίδαξε την καλλιέργεια της αμπέλου στους κατοίκους του νησιού ήταν ο ήρωας της Αργοναυτικής Εκστρατείας, Αγκαίος.Από τον 5ο αιώνα π.Χ, την εποχή του φιλόσοφου και μαθηματικού Πυθαγόρα, οι «Σάμαινες» (ξύλινα πλοία) μετέφεραν με «οξυπύθμενους» σαμιακούς αμφορείς, κρασί από τη Σάμο σε διάφορα λιμάνια του τότε γνωστού κόσμου. Αυτό το πλοίο, όπως απεικονιζόταν σε αρχαϊκά σαμιακά νομίσματα που βρέθηκαν σε αποικία Σαμίων στη Σικελία, αποτελεί το «σήμα κατατεθέν» και το λογότυπο του ΕΟΣ Σάμου.\nΟ Συνεταιρισμός, έχει περίπου 2.200 παραγωγούς-μέλη οι οποίοι καλλιεργούν σήμερα τα ίδια αμπελάκια και με τον ίδιο σχεδόν τρόπο με τον οποίο καλλιεργούσαν οι πρόγονοί τους 500, 1000 ή και 1.500 χρόνια πριν, σε πεζούλες ξερολιθιάς. Ιδρύθηκε με ειδικό νόμο το 1934 μετά από απαίτηση της τοπικής κοινωνίας και από τότε μέχρι και σήμερα, συγκεντρώνει, οινοποιεί και εμπορεύεται το σύνολο της οινικής παραγωγής των παραγωγών – μελών του. Διαθέτει δύο σύγχρονα οινοποιεία, έχει μέση ετήσια παραγωγή 5,5 εκατομμύρια λίτρα και οι εξαγωγές που πραγματοποιεί σε 25 χώρες (όπως η Γαλλία, ο Καναδάς, το Ηνωμένο Βασίλειο, το Βέλγιο, η Γερμανία, η Κύπρος και άλλες) ανέρχονται στο 70% της παραγωγής.\nΤο κρασί που παράγεται στο πυκνόφυτο νησί, το φημισμένο σαμιώτικο κρασί με προστατευόμενη ονομασία προέλευσης, είναι σήμερα γνωστό στα πέρατα της υφηλίου γιατί έχει ταυτίσει απόλυτα την ονομασία του με τη γεωγραφική του προέλευση, όπως ακριβώς συμβαίνει και με τους πλέον εκλεκτούς διεθνείς αμπελώνες! Η γκάμα των κρασιών της Σάμου, περιλαμβάνει λευκά ξηρά, γλυκά και ημίξηρα. Κι όπως λένε χαρακτηριστικά όσοι έχουν δοκιμάσει τα σαμιώτικα κρασιά… «τα κρασιά των θεών, στο τραπέζι των ανθρώπων»!\nΟ σαμιώτης executive chef Βαγγέλης Μπιλιμπάς εμπνεύστηκε και μας παρουσιάζει δύο συνταγές, μία παραδοσιακή σαμιώτικη «εορταστική» συνταγή και μία πολύ ιδιαίτερη για επιδόρπιο, που θα σας μείνει αξέχαστη:\nΚατσικίσια πλάτη μαριναρισμένη στο «Μοσχάτο Άσπρο» σαμιώτικο κρασί και γεμισμένη με αρωματικά και ρύζι, συνδυασμένη με το εκπληκτικό λευκό ξηρό «Ψηλές Κορφές» του ΕΟΣ Σάμου.\nΤσιζ κέικ με κατίκι Δομοκού γλάσο λεμονιού και Samos Vin Doux, το ονομαστό γλυκό σαμιώτικο κρασί\nΚατσικίσια πλάτη γεμιστή\nρίγανη, αλάτι, φρεσκοτριμμένο πιπέρι\nΠλένουμε τη μπόλια και τη βάζουμε σε χλιαρό νερό να μαλακώσει. Καθαρίζουμε και πλένουμε την πλάτη. Την αλατοπιπερώνουμε καλά. Την αφήνουμε μία νύχτα να μαριναριστεί σε «Μοσχάτο άσπρο», το λευκό ξηρό κρασί του ΕΟΣ Σάμου. Καθαρίζουμε και πλένουμε τη συκωταριά. Τη ζεματίζουμε, τη στραγγίζουμε και την κόβουμε σε κυβάκια. Ζεσταίνουμε το ελαιόλαδο και σοτάρουμε τα ψιλοκομμένα κρεμμύδια, το σκόρδο και τα φρέσκα κρεμμυδάκια. Μόλις μαραθούν, προσθέτουμε τη συκωταριά και συνεχίζουμε το σοτάρισμα μέχρι να πάρει χρώμα. Ρίχνουμε το ρύζι και το ανακατεύουμε καλά με το ελαιόλαδο. Ρίχνουμε τη ντομάτα και μαγειρεύουμε για 5 -7 λεπτά. Αποσύρουμε από τη φωτιά, προσθέτουμε τον άνηθο και τον μαϊντανό και αλατοπιπερώνουμε. Αφήνουμε τη γέμιση να κρυώσει γύρω στα 10 λεπτά. Χωρίζουμε το κρέας από την πλάτη με κοφτερό μαχαίρι, διευρύνουμε την «τσέπη» με το χέρι μας, αλατοπιπερώνουμε και αλείφουμε με λεμόνι γύρω –γύρω. Βάζουμε μέσα στην τσέπη τη γέμιση και ράβουμε το άνοιγμα. Ανοίγουμε τη μπόλια και τυλίγουμε την πλάτη. Βάζουμε την τυλιγμένη με την μπόλια πλάτη σε ταψί. Ανακατεύουμε τις πατάτες με το ελαιόλαδο, ρίχνουμε το λεμόνι, αλατοπιπερώνουμε, πασπαλίζουμε με ρίγανη και τις τοποθετούμε γύρω από το κρέας. Προθερμαίνουμε το φούρνο στους 180ο C. Ρίχνουμε νερό να φθάνει μέχρι το 1/3 του ύψους του κρέατος. Σκεπάζουμε το ταψί με λαδόκολλα και αλουμινόχαρτο και ψήνουμε για 2, 5-3,5 ώρες στους 180 βαθμούς. Βγάζουμε το αλουμινόχαρτο και το αφήνουμε να ξεροψηθεί για άλλα 45 λεπτά περίπου. Σερβίρουμε ζεστό, σε μερίδες κρέατος και γέμισης. Συνοδεύεται μοναδικά από το λευκό ξηρό «Ψηλές Κορφές» με τη βελούδινη γεύση και την απολαυστική, μακρά επίγευση.\nΤσιζ κέικ με κατίκι Δομοκού, γλάσο λεμονιού και Samos Vin Doux\nΣπάμε τα μπισκότα σε ένα πολυκοπτικό, προσθέτουμε το λιωμένο βούτυρο και σε μοιράζουμε την ζύμη σε ποτήρια ή την κάνουμε βάση σε ένα ταψάκι 20 εκ.\nΒάζουμε σε έναν κάδο του μίξερ το κατίκι, την άχνη, την κρέμα και χτυπάμε σε μέτρια ταχύτητα μέχρι το μείγμα μας να δέσει ελαφρώς και να έχει την υφή γιαουρτιού. Μεταφέρουμε την κρέμα πάνω στην βάση του μπισκότου ή στα ποτήρια και αφήνουμε το γλυκό μας στο ψυγείο για 2 ώρες\n2 φακελάκια (20g) ζελατίνη σε σκόνη (2 κ.σ.)\n200 ml Samos Vin Doux\nΒάζουμε σε κατσαρολίτσα τα 250 ml νερού προσθέτουμε τα φακελάκια με τη σκόνη της ζελατίνης και τα αφήνουμε για 10 λ να μουλιάσουν. Μετά βάζουμε τη κατσαρολίτσα στη φωτιά και ανακατεύουμε σιγοβράζοντας μέχρι να λιώσει η ζελατίνη.\nΚατεβάζουμε από τη φωτιά, συμπληρώνουμε ζάχαρη και χυμό λεμονιού, το γλυκό σαμιώτικο κρασί Samos Vin Doux και συνεχίζουμε το ανακάτεμα, για να λιώσει η ζάχαρη. Συμπληρώνουμε το υπόλοιπο κρύο νερό και ανακατεύουμε.\nΚαλύπτουμε την επιφάνεια του τζιζ κέικ , τοποθετούμε στο ψυγείο για μια περίπου ώρα. Σερβίρουμε μετά το γεύμα, συνοδεία Samos Vin Doux.\n← Το SAMOS VIN DOUX «εκπαιδεύει»…\n2019: Ελληνικό κρασί & οι ΤΟΡ 10 της Ελληνικής Οινοποιίας – The Analyst →


Λέσχη φίλων Α.Ο. ΦΟΙΝΙΚΑ - Go2Syros\nΛέσχη φίλων Α.Ο. ΦΟΙΝΙΚΑ\n4 Νοεμβρίου 2011 /0 Comments/in Νέα /by Go2Syros\nΦίλε/φίλη του ΑΟ ΦΟΙΝΙΚΑ:\nΠριν ακριβώς από ένα χρόνο η ομάδα μας υποβιβάζονταν και βρίσκονταν στα πρόθυρα της διάλυσης.\nΣήμερα, πανηγυρίζουμε για την άνετη επιστροφή της στα μεγάλα σαλόνια του ελληνικού βόλεϊ. Όμως η χρονιά που μας πέρασε δεν ήταν καθόλου εύκολη τόσο σε διοικητικό, όσο και σε οικονομικό επίπεδο. Η οικονομική κρίση που μαστίζει τη χώρα μας έκανε τα πράγματα ακόμη δυσκολότερα οι άνθρωποι του ΦΟΝΙΚΑ δεν μπορούν πλέον μόνοι τους.\nΓίνε κι εσύ μέλος, δείξε την αγάπη σου προς την ομάδα με πράξεις.\nΗ δημιουργία της Λέσχης έχει στόχο την ενεργοποίηση των φιλάθλων της ομάδας σε διάφορους τομείς, ούτως ώστε να μπορέσουν να βοηθήσουν τη διοίκηση στο δύσκολο έργο της, ειδικά τώρα που μπροστά μας βρίσκεται η πρόκληση της Α1.\nΗ τοπική κοινωνία πρέπει να αγκαλιάσει αυτή την ομάδα και όλοι να καταλάβουν ότι έχουμε μια ευκαιρία μέσω αυτής να αναδείξουμε τον τόπο μας.\nΗ Λέσχη των Φίλων του Φοίνικα, αυτή τη περίοδο βρίσκεται στο τελευταίο στάδιο της κατάθεσης των δικαιολογητικών για την επίσημη αναγνώρισή της ως συλλόγου.\nΗ δύναμη της Λέσχης είναι τα ίδια της τα μέλη, και όχι τα χρήματα που θα συγκεντρωθούν. Σκοπός είναι να ενεργοποιηθούν όσοι περισσότεροι φίλοι της ομάδας και να βοηθήσουν τη διοίκηση στο δύσκολο έργο της. Η ομάδα δεν πρέπει να είναι υπόθεση των λίγων, πρέπει να γίνει υπόθεση όλων μας. Γι’ αυτό το σκοπό δημιουργήθηκαν ομάδες που μπορείς κι εσύ να συμμετέχεις.\nΟμάδα δημιουργικού – ΜΜΕ – Διαδικτύου. Σε αυτή την ομάδα συμμετέχουν τα μέλη της λέσχης που θα ασχοληθούν με την λειτουργία της ιστοσελίδας της ομάδας την παρουσίαση ραδιοφωνικής και τηλεοπτικής εκπομπής την σχεδίαση και έκδοση φυλλαδίων αφισών μυνημάτων που προγραμματίζονται για την επόμενη αγωνιστική περίοδο.\nΟμάδα Διοικητικής Υποστήριξης – Αγώνων. Αυτή η ομάδα επιφορτίζεται καθετί που έχει να κάνει με τη διοικητική λειτουργία του συλλόγου, καθώς επίσης και με την προετοιμασία που απαιτείται για τους εντός έδρας αγώνες κάθε φορά (εισιτήρια αγώνα, υποδοχή φιλοξενούμενων κλπ)\nΟμάδα κερκίδας-φιλάθλων: Η ομάδα που ασχολείται αποκλειστικά με την ατμόσφαιρα του γηπέδου και την οργάνωση μίας κερκίδας φιλάθλων έτσι ώστε να την θυμούνται όσοι επισκέπτονται την έδρα μας .\nΟμάδα δημοσίων σχέσεων-διαφημίσεων-μελών. Είναι η ομάδα που ουσιαστικά συνδέει σύλλογο μας με την αγορά του νησιού. Άνθρωποι με γνώσεις και επαφές στην αγορά και το εμπόριο, που μπορούν να «τρέξουν» το χορηγικό πρόγραμμα , αλλά και να κάνουν της δημόσιες σχέσεις με διάφορους φορείς του νησιού και όχι μόνο. Είναι επίσης η ομάδα που επιφορτίζεται με τις σχέσεις μεταξύ των μελών, τις συναντήσεις της Λέσχης και τις διάφορες ανακοινώσεις της καθώς και με τη σχέση της λέσχης και του συλλόγου με τα ΜΜΕ, τόσο τα τοπικά όσο και της υπόλοιπης Ελλάδας. Κλείνουν συνεντεύξεις των παικτών με τα μέσα, τα ενημερώνουν για κάθε νέο της ομάδας (σε συνεννόηση με τη διοίκηση)\nΟμάδα υποστήριξης παικτών-τεχνικού τιμ.\nΤα μέλη αυτής της ομάδας είναι τα άτομα που θα έχουν άμεση επαφή με τους παίκτες και το τεχνικό τιμ, που την επόμενη χρονιά θα είναι μόνιμα στο νησί μας. Είναι αυτοί που θα φροντίζουν οι αθλητές μας να ασχολούνται μόνο με το βόλεϊ, λύνοντας διάφορα καθημερινά προβλήματα, που σε έναν ντόπιο δε μοιάζουν σημαντικά, αλλά σε κάποιον που ζει μακριά από τον τόπο του πιθανόν να φαίνονται αξεπέραστα.\nΗ Λέσχη των φίλων του Φοίνικα σε καλεί να γίνεις κι εσύ μέλος και να βοηθήσεις με όποιον τρόπο μπορείς. Συμπλήρωσε την αίτηση συμμετοχής με όσα περισσότερα στοιχεία είναι δυνατόν, αναφέροντας την ομάδα ή τις ομάδες που θα ήθελες να συμμετέχεις και τον τρόπο που ΕΣΥ θεωρείς πως θα μπορούσες να βοηθήσεις.\nΗ ετήσια συνδρομή προείνεταιι σε €100. Το ύψος της συνδρομής θα αποφασίζεται κάθε φορά από το Διοικητικό Συμβούλιο της Λέσχης, ανάλογα με τις περιστάσεις και λαμβάνοντας υπ’ όψιν την οικονομική συγκυρία. Αν είσαι άνεργος/η, μέλος πολύτεκνης οικογένειας ή στρατεύσιμος και ενδιαφέρεσαι να βοηθήσεις την ομάδα μας, δικαιούσαι έκπτωση 50% στην ετήσια συνδρομή.\nΤο Διοικητικό Συμβούλιο της Λέσχης των Φίλων του Φοίνικα, θα ήθελε να ευχαριστήσει όλα τα μέλη της Λέσχης,για τη συμμετοχή τους, παρά τις δύσκολες καιρικές συνθήκες, στις εκλογές της Κυριακής 9 Οκτωβρίου. Ελπίζουμε\nΠιστεύουμε ότι τώρα που ολοκληρώθηκαν οι τυπικές διαδικασίες θα υπάρξει ακόμη καλύτερη οργάνωση και ομαδική δουλειά, και ελπίζουμε στο μέλλον να υπάρχει ακόμη μεγαλύτερη συμμετοχή και βοήθεια προς τη Λέσχη κ\nαι την ομάδα μας..\nΣτόχος της Λέσχης είναι τα μέλη συνεχώς να πολλαπλασιάζονται και καλούμε όλους τους Συριανούς φιλάθλους να εγγραφούν.\nΕπίσης δε θα πρέπει να ξεχάσουμε να ευχαριστήσουμε τους πρωτεργάτες αυτής της ιδέας, το Θεόδωρο Δούνια και τον Δημητρη Παλιόπορτα.\nΤέλος θα θέλαμε να ευχαριστήσουμε τη Δικηγόρο κυρία Παναγιώτα Καλοφωλιά για τις συμβουλές της και την δωρεάν προσφορά της στη σύνταξη του καταστατικού και των απαιτούμενων διαδικασιών.\nΓια το ΔΣ της Λέσχης των Φίλων του Α.Ο. Φοίνικα\nhttps://go2syros.gr/wp-content/uploads/2018/03/Logo_A_.png 0 0 Go2Syros https://go2syros.gr/wp-content/uploads/2018/03/Logo_A_.png Go2Syros2011-11-04 16:37:002011-11-04 16:37:00Λέσχη φίλων Α.Ο. ΦΟΙΝΙΚΑ\nΚατασκευή Ιστοσελίδων VELA digital | 192 queries in 0,152 secs


Ανακοινώθηκε από την Αλ Ουάχντα ο Μανόλο Χιμένεθ – Arouraios.gr – Ειδήσεις\nΤον νέο προπονητικό σταθμό στην καριέρα του βρήκε ο Μανόλο Χιμένεθ. Ο πρώην τεχνικός της ΑΕΚ, που οδήγησε την Ένωση στην κατάκτηση του τίτλου έπειτα από 24 χρόνια το 2018, ανακοινώθηκε από την Αλ Ουάχντα των Ηνωμένων Αραβικών Εμιράτων.\nΟ Χιμένεθ υπέγραψε συμβόλαιο ως το τέλος της σεζόν με τον σύλλογο του Άμπου Ντάμπι και θα καθίσει για πρώτη φορά στον πάγκο της ομάδας στο σαββατιάτικο εντός έδρας ματς με την Αλ Νασρ.\nΟ Ανδαλουσιάνος κόουτς για δεύτερη φορά στην προπονητική του καριέρα επιλέγει να δουλέψει σε σύλλογο της Μέσης Ανατολής, έχοντας περάσει και από την Αλ Ραγιάν του Κατάρ την περίοδο 2013-2015.\n— ALWAHDA FC – INTERNATIONAL (@ALWAHDA_INT) 17 Οκτωβρίου 2019\nRelated Items: ΑΕΚ, Μέση Ανατολή, Μανόλο Χιμένεθ


Χαλκιδική: βρέθηκε πτώμα 31χρονης αλλοδαπής\nΜπροστά στο πτώμα μιας γυναίκας βρέθηκε ένας διερχόμενος αγρότης το Σάββατο, στην περιοχή της Ολύνθου Χαλκιδικής. Αμέσως, ειδοποιήθηκε η αστυνομία, η οποία διενεργεί έρευνα για το θέμα. Όπως εξακριβώθηκε, το πτώμα ανήκει σε μια 31χρονη αλλοδαπή.\nΓια αλλοδαπή κάνει λόγο και ο ιατροδικαστής ο οποίος διενήργησε νεκροψία – νεκροτομή. Σύμφωνα με το πόρισμά του, ο θάνατός της προήλθε εξαιτίας των βαριών κρανιοεγκεφαλικών κακώσεων. Το θύμα φέρει χτυπήματα στο πίσω μέρος του κεφαλιού, στο\nΓια αλλοδαπή κάνει λόγο και ο ιατροδικαστής ο οποίος διενήργησε νεκροψία – νεκροτομή. Σύμφωνα με το πόρισμά του, ο θάνατός της προήλθε εξαιτίας των βαριών κρανιοεγκεφαλικών κακώσεων. Το θύμα φέρει χτυπήματα στο πίσω μέρος του κεφαλιού, στο πρόσωπο και στο θώρακα.


Επαναλειτουργία των υπηρεσιών του Δήμου Φαιστού μετά από την ολοκλήρωση δειγματοληπτικών ελέγχων και τις σχετικές οδηγίες του ΕΟΔΥ\n1. Την υπ’αρ. 971/10-8-2020 απόφαση Δημάρχου αναφορικά για το κλείσιμο των υπηρεσιών του Δήμου Φαιστού μετά από την διαπίστωση κρουσμάτων covid-19 .2. Τα δεδομένα που διαμορφώθηκαν μετά την διαπίστωση των κρουσμάτων covid-19 στο Δήμο Φαιστού.3. Την ολοκλήρωση των δειγματοληπτικών ελέγχων σύμφωνα με τις υποδείξεις του ΕΟΔΥ , τα αποτελέσματα των οποίων είναι 100% αρνητικά.4. Το γεγονός ότι ο Δήμος προχώρησε στην απολύμανση όλων των εγκαταστάσεων του Δημαρχείου.5.Την ανάγκη διασφάλισης ομαλής λειτουργίας των υπηρεσιών του Δήμου και την εξυπηρέτηση των πολιτών.\n1. Από αύριο 12 Αυγούστου 2020, όλες οι υπηρεσίες του Δήμου θα λειτουργούν κανονικά στο προβλεπόμενο ωράριο.Η χρήση μάσκας και latex γάντια τόσο για το προσωπικό όσο και τους επισκέπτες είναι υποχρεωτικά και θα εφαρμόζονται πιστά όλες οι οδηγίες του υπουργείου για την διασφάλιση της δημόσιας υγείας.2. Παρακαλείται το προσωπικό του Δήμου να βρίσκεται στις θέσεις εργασίας.3. Οι άδειες που έχουν ήδη χορηγηθεί στο προσωπικό ισχύουν κανονικά.4. Η παρούσα Απόφαση θα κοινοποιηθεί με κάθε πρόσφορο τρόπο.\nTag:Δήμος Φαιστού, Κορωνοϊός


Baoting Tianyi Boutique Hotel Sanya Κίνα - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nSunshine Δίκλινο Δωμάτιο - Μπάνιο\nBesidethe Police office, Nanhuan Road, Li and Miao Autonomous County, Περιοχή Μπαοτινγκ, Sanya, Κίνα, 572300 - Προβολή στο χάρτη\nΔίκλινο Δωμάτιο - με 1 διπλό ή 2 μονά κρεβάτια και θέα στον Κήπο (Twin or Double Room with Garden View)\nSunshine Δίκλινο Δωμάτιο (Sunshine Double Room)\nΠερισσότερες πληροφορίες για το Baoting Tianyi Boutique Hotel\nΓια εκείνους που θέλουν να απολαύσουν τα αξιοθέατα και τους ήχους της πόλης Sanya, το Baoting Tianyi Boutique Hotel είναι η ιδανική επιλογή. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΣτο Baoting Tianyi Boutique Hotel, η άψογη εξυπηρέτηση και οι ανώτερες εγκαταστάσεις συντελούν ώστε η διαμονή εκεί να σας μείνει αξέχαστη. Αυτό το ξενοδοχείο προσφέρει πολυάριθμες εγκαταστάσεις για να ικανοποιήσει ακόμα και τους πιο απαιτητικούς πελάτες του.\nΌλα τα καταλύματα διαθέτουν τις απαραίτητες ανέσεις για να εξασφαλιστεί μια ασυναγώνιστη αίσθηση απόλαυσης. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Όποιος κι αν είναι ο σκοπός της επίσκεψης σας στη Sanya, το Baoting Tianyi Boutique Hotel είναι μια εξαιρετική επιλογή για μια χαρούμενη και συναρπαστική απόδραση.


Δημοκρατία: Ποια είναι η διαφορά ανάμεσα στη δημοκρατία, τον τρόπο που την καταλαβαίνετε και τον τρόπο που την βλέπει η κυβέρνηση; 2020\nΔημοκρατία: Ποια είναι η διαφορά ανάμεσα στη δημοκρατία, τον τρόπο που την καταλαβαίνετε και τον τρόπο που την βλέπει η κυβέρνηση;\nΟι ΗΠΑ είναι μια Συνταγματική Δημοκρατία και τυχεροί για εμάς, όχι δημοκρατία.\nΜια συνταγματική δημοκρατία αναφέρεται σε μια μορφή κυβέρνησης, όπου ο αρχηγός του κράτους και άλλοι αξιωματούχοι είναι εκπρόσωποι του λαού και ο οποίος διέπει σύμφωνα με το ισχύον συνταγματικό δίκαιο. Είναι μια κυβέρνηση νόμων όχι ανδρών. Δεδομένου ότι το διοικητικό όργανο εκλέγεται και οι αποφάσεις του υπόκεινται σε δικαστικό έλεγχο, το κράτος ονομάζεται δημοκρατικό.\nΑυτό σημαίνει ότι οι σοσιαλιστές, για να επιτύχουν, θα πρέπει να ανατρέψουν πλήρως την κυβέρνηση των ΗΠΑ, όπως αυτό που επιδιώκουν να επιβάλουν είναι ενάντια στο κράτος δικαίου και το Σύνταγμα.\nΔεν υπάρχει αμφιβολία ότι τα πολιτικά κόμματα που σχηματίζουν τις κυβερνήσεις μας από καιρό σε καιρό έχουν σαφώς διαφορετική άποψη για τη δημοκρατία από ό, τι εγώ.\nΠιστεύω ότι η δημοκρατία είναι μια κοινωνία η οποία εκλέγει την κυβέρνησή της ελεύθερη, χωρίς φόβο ή ευνοϊκή θέση και έχει τις αρμοδιότητες να απορρίπτει την κυβέρνησή της εάν η κυβέρνηση αυτή θεωρηθεί ότι ενεργεί προς το συμφέρον οποιουδήποτε ή οποιουδήποτε φορέα, τους εξέλεξε.\nΩστόσο, οι σημερινοί πολιτικοί βλέπουν σαφώς τον ρόλο τους, πρώτα απ 'όλα, να διασφαλίσουν ότι θα επανεκλεγούν στο τέλος της τρέχουσας θητείας. Δεύτερον, ότι οι οικονομικοί υποστηρικτές τους παίρνουν αυτό που συμφώνησαν για να εξασφαλίσουν ότι θα «δωρίσουν» στο κόμμα τους όταν είναι ώρα να ξεκινήσουν την εκστρατεία για τις επόμενες εκλογές και την τρίτη, αλλά ενδεχομένως υπερβολική προτεραιότητα που δόθηκε εδώ, να εξηγήσουν την έλλειψη προσήλωσης τις υποσχέσεις τους κατά τη διάρκεια της εκστρατείας πριν από την τρέχουσα θητεία.\nΝομίζω ότι το έχω δίκιο, αλλά είμαι ευτυχής να διορθώσω την τρίτη προτεραιότητά τους. Δεν υπάρχει καμία αμφιβολία στο μυαλό μου για τις δύο πρώτες προτεραιότητες, αλλά ορισμένοι μπορεί να καταλήξουν σε εναλλακτικές λύσεις έναντι του τρίτου. Παραμένει ωστόσο σαφές ότι κάθε προτεραιότητα κάτω από περίπου τον έβδομο ή τον όγδοο σχετίζεται άμεσα με την επανεκλογή στις επόμενες εκλογές.